ISTORIJSKI DODATAK - SUZAVAC PROGOVORIO NA ŽUTOJ GREDI: Pobuna u najmanjoj jugoslovenskoj republici | Novosti.rs\nRadnici "Radoja Dakića", najvećeg titogradskog preduzeća, već su zakazali protest za 12. oktobar želeći da se solidarišu sa septembarskim zahtevima kolega iz Rakovice i da zatraže veće plate i subvencije za svoje preduzeće. Poneseni medijski dobro pokrivenim događajima u Beogradu i Novom Sadu u prethodna tri dana, odlučili su da smesta održe protest u "Radoju Dakiću".\nPred oko 2.000 radnika, vođe fabričkog sindikata zahtevali su da se radničke plate udvostruče, insistirali su da se kazne odgovorni za loše upravljanje fabrikom i tražili smanjenje poreskih i drugih opterećenja privrede. Stotinak studenata Univerziteta u Titogradu pridružilo se protestu, dovodeći situaciju do ključanja.\nRadnici su krenuli ka centru grada, noseći zastavu Jugoslavije i Titove slike i pozivajući zaposlene iz drugih velikih društvenih preduzeća da se pridruže protestu. Masa se onda sjatila na trg ispred zgrada republičke skupštine i državnog predsedništva. Demonstranti su tražili ostavke više visokih funkcionera, novu ekonomsku politiku, istragu navodnih pronevera visokih rukovodilaca, smanjenje birokratije i korektno izveštavanje o njihovim i drugim protestima u lokalnoj štampi i na državnoj televiziji.\nDemonstranti su zviždali predsedniku republičke vlade i zahtevali da umesto njega demonstrantima govore Radovan Radonjić, Nenad Bućin i Marko Orlandić, istaknuti funkcioneri. Ta trojica kasnije su se pojavila uz pozdrave okupljenih i obećala da će se partijski i državni organi hitno posvetiti njihovim zahtevima i izaći sa rešenjima za ekonomske probleme i rast društvenih nejednakosti u republici. Insistirali su, međutim, da se protest okonča.\nDEMONSTRANTI NISU poslušali i obavezali su se da će ostati na trgu do ispunjenja zahteva. Hiljade ljudi stizalo je iz drugih krajeva republike da se pridruži demonstracijama i na trgu je već bilo oko 25.000 učesnika u večernjim časovima. Posle ponoći, većina učesnika napustila je demonstracije uz obećanje da će se vratiti izjutra, a dve do tri hiljade ljudi ostalo je na trgu.\nU međuvremenu, partijsko i državno predsedništvo Crne Gore održali su tokom noći zajedničku sednicu. Pošto su očekivali značajno širenje protesta narednog dana, odlučili su da razbiju demonstracije. Posle odobrenja saveznog partijskog i državnog predsedništva, rukovodstvo objavilo je vanredno stanje u Titogradu i naložilo bezbednosnim snagama da rasteraju masu rano ujutru 8. oktobra.\nKasnije tog dana bezbednosne snage upotrebile su suzavac da zaustave oko 300 radnika iz "Željezare Nikšić" na prevoju Žuta greda, na putu na demonstracije u Titogradu, i nateraju ih da se vrate u Nikšić. Kao rezultat tog sukoba, osam radnika i jedan policajac završili su u bolnici, uglavnom sa lakim povredama. Policija je takođe primorala demonstrante sa Cetinja koji su upravo kretali za Titograd da se vrate u grad, i sprečila radnike društvenih preduzeća u Titogradu da napuste svoje fabrike. LJubiša Stanković, tadašnji predsednik zvanične omladinske organizacije u republici, opisao je atmosferu u gradu: "Mučna situacija, naoružani ljudi na krovovima, jezivo. Podgorica [Titograd] je delovala dosta čudno, nešto što se prvi put vidi, što je gledano samo u filmovima."\nČITAVE NEDELJE bilo je primetno značajno prisustvo snaga bezbednosti na ulicama Titograda i drugih većih gradova. Devetog oktobra izbila je serija protesta u Nikšiću. Radnici Željezare marširali su gradom protestujući zbog upotrebe sile protiv njihovih kolega; studenti lokalnog univerziteta objavili su štrajk glađu. Obe grupe su se kasnije pridružile velikom broju okupljenih građana ispred gradske skupštine i ostale tamo do kasne večeri. Istog dana studenti su održali proteste u Titogradu i Kotoru. Desetog oktobra radnici su demonstrirali u Titogradu, Nikšiću i Ivangradu, ali su do večeri protesti utihnuli.\nMada su primeri protesta u Beogradu i Novom Sadu prethodnih dana bili značajni, demonstracije u Titogradu i drugim delovima Crne Gore proisticale su uglavnom iz lokalnih izvora. Situacija je bila zrela za veliki izliv nezadovoljstva građana u drugoj polovini 1988.\nIako je dugotrajna ekonomska kriza destabilizovala čitavu jugoslovensku privredu, privreda Crne Gore bukvalno se približavala kolapsu. U velikim društvenim preduzećima nedavno je došlo do otpuštanja, a veliki deo industrijskih radnika dobijao je samo minimalnu zaradu, nedovoljnu da se pokriju troškove života jedne porodice. "Radoje Dakić" i "Željezara Nikšić", velika društvena preduzeća čiji su radnici igrali glavnu ulogu u demonstracijama, dugo su bila u problemima i trpela velike gubitke uprkos izdašnim državnim subvencijama.\nMitinzi u avgustu i septembru, mada pokrenuti povodom drugih pitanja, omogućili su da se javno ispolji veliko nezadovoljstvo građana i opštom ekonomskom i socijalnom situacijom. Rasturanje oktobarskih demonstracija silom zatim je protiv rukovodstva okrenulo čak i one građane koji su prethodno bili ravnodušni prema protestima. U nekim delovima Crne Gore sa ustaničkom tradicijom upotreba sile protiv običnih ljudi doživljena je kao znak moralnog pada visokih funkcionera i dubokog nepoštovanja građana.\nSUZBIJANJE PROTESTA i dvonedeljno vanredno stanje omogućili su privremenu konsolidaciju republičkog rukovodstva. Visoki rukovodioci sada su obećali da će braniti političke institucije i "legalno izabrane" funkcionere po svaku cenu i više puta naglasili opasnost od "velikosrpskog nacionalizma".\nIstovremeno, visoki funkcioneri naglašavali su da su zahtevi sa titogradskih demonstracija uglavnom proistekli iz ekonomske krize i solidarnosti sa Srbima sa Kosova i da su zato opravdani i prihvatljivi, uključujući i zahteve za kadrovskom obnovom rukovodstva. Lokalni partijski funkcioneri u Titogradu podneli su ostavke, kao i republička vlada. Rukovodstvo je hitno obezbedilo subvencije za preduzeća u krizi, zaustavilo rast cena hrane i struje i tražilo finansijsku pomoć federacije.\nSavezno partijsko predsedništvo i republička predsedništva, osim onih iz Srbije i Makedonije, snažno su podržali odluku rukovodstva da zaustavi demonstracije. Čak je bilo obećanja o velikoj finansijskoj podršci novoj politici rukovodstva Crne Gore.\nSuzbijanje demonstracija, međutim, skrenulo je politički sukob sa ulica u političke institucije. Postojeće podele unutar političke klase su se zaoštrile, a nove su izbile na površinu. Lokalni funkcioneri više opština već su se javno suprotstavili politici republičkog rukovodstva prema mitinzima solidarnosti u avgustu i septembru.\nSada su lokalni partijski ogranci širom republike, naročito u najvećim gradovima Nikšiću, Titogradu, Budvi i Baru, odbili da podrže stav rukovodstva prema oktobarskim demonstracijama, a sve veći broj lokalnih funkcionera otvoreno se distancirao od vlasti. Novinari državnog radija i televizije zahtevali su da njihovi urednici, koje su smatrali odgovornim za nekvalitetno izveštavanje sa oktobarskih događaja, podnesu ostavke.\nPojedinci u zvaničnim organizacijama i državnim organima zahtevali su da se krivci za povrede radnika "Željezare Nikšić" od 8. oktobra pozovu na odgovornost, uključujući tu ministra unutrašnjih poslova. Vodeći član državnog predsedništva Crne Gore kaže da su direktori velikih društvenih preduzeća, na primer, "Željeznica", "Željezare Nikšić" i "Radoja Dakića", takođe tiho opirali rukovodstvu i podržavali njegove protivnike.\nGENERACIJSKA PODELA POLITIČARA\nRUKOVODSTVO omladinske organizacije i Univerzitetskog komiteta u Titogradu, na čijem su čelu LJubiša Stanković i Momir Bulatović, snažno su se suprotstavili državni partijski čelnicima. Već 8. oktobra, predsednik Saveza socijalističke omladine, optužio je rukovodstvo zbog upotrebe sile protiv mirnih demonstranata i objave vanrednog stanja u direktnom televizijskom prenosu zajedničke sednice republičkog partijskog i državnog predsedništva.\nNekoliko dana kasnije Univerzitetski komitet zatražio je hitnu i temeljnu kadrovsku obnovu rukovodstva. Obe organizacije tražile su odgovornost za upotrebu sile kod Žute grede i ponovili zahteve sa titogradskih demonstracija. Do decembra se politička klasa u republici potpuno podelila. Institucionalni protivnici rukovodstva sada su otvoreno zahtevali ostavke visokih funkcionera, a mediji su ažurno prenosili pojedinosti tog sukoba široj javnosti.\nMarko Orlandić tvrdi u svojim memoarima da je 6. decembra, posle razgovora sa ključnim funkcionerima u Crnoj Gori, rekao Stipi Šuvaru, Štefanu Korošecu i Vidoju Žarkoviću, svojim kolegama u saveznom partijskom predsedništvu, da oseća da je republičko rukovodstvo potpuno izgubilo kontrolu nad situacijom.\nPodela između rukovodstva, s jedne strane, i funkcionera Univerzitetskog komiteta i omladinske organizacije koji su uživali podršku sve većeg broja lokalnih funkcionera i pojedinaca iz drugih zvaničnih organizacija, s druge strane, donekle se preklopila sa generacijskom podelom unutar političke klase.\nMNOGI PROTIVNICI rukovodstva bili su mladi, dobro obrazovani i besprekorni funkcioneri i njihov sukob se neizbežno, mada verovatno nepravedno, sve više posmatrao kao sukob stare garde, tj. staromodnog, klanovskog i neuspešnog rukovodstva, sa malim ugledom među građanima, i onih koji su predstavljali budućnost Crne Gore. Svetozar Vukmanović Tempo, penzionisani ali i dalje poštovani član Titove stare garde funkcionera, koji je dugo bio u sukobu sa republičkim rukovodstvom, takođe je podržao njihove protivnike, kao i Miloševića.\nKonačno, velike demonstracije u Titogradu 10. i 11. januara 1989. primorale su republičko rukovodstvo da podnese ostavku. LJubiša Stanković je potvrdio da se dan ranije dogovorio sa funkcionerima omladinske organizacije da učestvuju u odboru protesta koji su prethodno formirali članovi sindikata "Radoja Dakića" i funkcioneri Univerzitetskog komiteta.\nU rano jutro 10. januara hiljade radnika "Radoja Dakića" krenulo je na protest u centru grada, sa jedinim zahtevom da visoki funkcioneri, uključujući tu predstavnike Crne Gore u saveznim partijskim i državnim organima, daju ostavke. Studenti i građani pridružili su se demonstracijama na glavnom trgu i broj učesnika ubrzo je narastao na desetak hiljada. Prkoseći mrazu, hiljade radnika iz velikih društvenih preduzeća i građana iz svih delova republike pridružilo se demonstracijama tokom dana i večeri. Broj učesnika popeo se na više desetina hiljada.\nSutradan je Crna Gora u potpunosti stala - efektivno je to bio generalni štrajk. Posle dužeg premišljanja, rukovodstvo je podnelo ostavku. Tada je na ulicama Titograda bilo više desetina hiljada demonstranata. Narednih dana je veliki broj lokalnih funkcionera koji su podržavali rukovodstvo takođe podneo ostavke, na primer, u Pljevljima, Ivangradu, Kotoru, Baru, Danilovgradu i Mojkovcu.\nBIROKRATE DOZLOGRDILE NARODU\nPOSLE SUZBIJANJA oktobarskih demonstracija, rukovodstvo Crne Gore je nagovestilo da su te događaje organizovale grupe izvan te republike. Posle pada rukovodstva, mnogi bivši funkcioneri otvoreno su tvrdili da je Milošević usmeravao te događaje kako bi ih uklonio sa vlasti.\nIstaknuti rukovodilac državnog predsedništva Crne Gore svedočio je da je uloga aktivista srpskog pokreta, naročito grupe iz Kosova Polja, kao i radnika iz Rakovice, koji su navodno izmanipulisali kolege iz "Radoja Dakića" da pokrenu proteste protiv rukovodstva, bila odlučujuća u mobilizaciji građana. Nesumnjivo, aktivisti srpskog pokreta su pokrenuli mitinge u avgustu i septembru, a neki se čak pridružili oktobarskim i januarskim demonstracijama.\nIpak, podrška lokalnog stanovništva protestima u Crnoj Gori bila je veoma snažna od samog početka, mnogo snažnija nego u Vojvodini i centralnoj Srbiji, sudeći prema broju učesnika mitinga u avgustu i septembru u odnosu na broj stanovnika i prema naelektrisanoj atmosferi oko tih događaja. Isto tako, neke lokalne vlasti otvoreno su se suprotstavile republičkom rukovodstvu od samog početka.\nOktobarske demonstracije fokusirale su se na socijalne i ekonomske zahteve i radnici iz velikih društvenih preduzeća igrali su ključnu ulogu. U tom smislu, ti događaji su više podsećali na beogradske demonstracije od 4. do 5. oktobra nego na one u Novom Sadu. Radnici iz Rakovice bili su u vezi sa kolegama iz "Radoja Dakića" tokom svoje kampanje za generalni štrajk usmerene prema sindikatima velikih društvenih preduzeća širom Jugoslavije, ali retko ko je u tome video nešto više od uzajamne solidarnosti industrijskih radnika.\nNA ZATVORENOJ zajedničkoj sednici partijskog i državnog predsedništva u noći između 7-8. oktobra Marko Orlandić, Veselin Đuranović, član saveznog državnog predsedništva, i Lazar Đođić, ministar unutrašnjih poslova, izjavili su da službe bezbednosti nisu imale podatke o bilo kakvim tajnim aktivnostima na podrivanju rukovodstva pre tih demonstracija.\nU stvari, ekonomski kolaps i mitinzi u avgustu i septembru su pripremili teren za veliki izliv nezadovoljstva. LJubiša Stanković kaže da je, posle vesti o padu rukovodstva Vojvodine, zajedno sa kolegama iz rukovodstva omladine predvideo da se slični događaji, zbog velikog nezadovoljstva građana, uskoro mogu očekivati i u Crnoj Gori. Potraga za prikrivenim spoljnim činiocima mobilizacije počela je tek posle oktobarskih demonstracija, u svetlu političkog prestrojavanja na saveznom nivou i sve većeg sukoba između visokih funkcionera Crne Gore i Srbije.\nNema sumnje da su Milošević i drugi visoki funkcioneri Srbije snažno podržali institucionalne i druge protivnike rukovodstva Crne Gore odmah posle zaustavljanja oktobarskih demonstracija.\nTa podrška odražavala se u blagonaklonom izveštavanju o otporu rukovodstvu Crne Gore u medijima pod njihovom kontrolom i u kritici rukovodstva, naročito tokom širenja sukoba između Miloševića i funkcionera Crne Gore. Ta podrška je bila značajna jer se većina građana Crne Gore više informisala preko beogradske štampe i državne televizije nego putem lokalnih medija. Ipak, otpor rukovodstvu Crne Gore dolazio je, pre svega, iz unutrašnjih izvora i imao je duboke korene u političkim institucijama i u stanovništvu u celini.\nVisok nivo mobilizacije između avgusta i oktobra i u januaru govori da uticaj spoljnih činilaca nije bio neophodan. Demonstracije sa više desetina hiljada učesnika 10-11. januara 1989. u republici sa svega 600.000 stanovnika bile su izraz nezadovoljstva šire javnosti rukovodstvom bez presedana.\nCrna Gora Jugoslavija SFRJ istorijski dodatak antibirokratska revolucija jogurt revolucija


“Večiti” u drugom planu, borba za Evropu nikad zanimljivija! - Utakmica.rs\n26.11.2013. 00:55 N. Mrdaković\n“Večiti” u drugom planu, borba za Evropu nikad zanimljivija!\nDok se u vrhu polako “večiti” izdvajaju, borba za pozicije koje vode u Evropu je nikad zanimljivijia. Razlika izmađu trećeplasirane i osmoplasirane ekipe je svega dva boda!\nNajprijatnije iznenađenje sezone, Čukarički, trenutno je usamljen na trećoj poziciji sa 22 boda. Pred Brđanima je težak raspored, pa ukoliko žele da ostano u vrhu, fudbaleri Čukaričkog moraju da beleže pozitivne rezultate. U poslednjih pet utakmica izabranici Vladana Milojevića osvojili su svega 5 bodova. S obzirom na raspored, gostovanje u Nišu, i meč protiv šampiona države Partizana, neizvestan je njihov ostanak na vrhu tabele.\nRadnički Niš trenutno se nalazi na četvrtom mestu na tabeli, i pred “Realom” sa Nišave je izazovan raspored. U subotu će na neosvojivom Čairu, gostovati Čukarički, tim koji želi da prekine negativan niz i ostane na vrhu tabele. Zatim će Nišlije gostovati uvek neugodnom Novom Pazaru, gde je jedino Napredak uspeo da ostvari delimičan uspeh. ”Čarapani” su uspeli da otkinu bod Pazarcima.\nJagodina ima jedan od lakših zadataka. Tim koji je u prethodne dve sezone branio čast srpskog fudbala u Evropi je u usponu forme. U poslednjih 5 utakmica ”Ćurani” su ostvarili 3 pobede i 2 poraza. Njih očekuje gostovanje u Ivanjici, a u poslednjem kolu u polusezoni će dočekati kragujevački Radnički.\nIako je tim Novog Pazara sastavljen dvadesetak dana pre početka sezone, Pazarci su demantovali sve koji su tvrdili da će se plavo beli boriti za opstanak. Novi Pazar u ovoj sezoni igra najbolji fudbal u svojoj istoriji. Fudbaleri Novog Pazara su u poslednja četiri kola osvojili čak 10 bodova, dok su u utakmici pre sjajnog niza doživeli ubedljiv poraz protiv Crvene zvezde. Sledi im gostovanje Radničkom na Čika Dači, a polusezonu će zaokružiti utakmicom protiv Nišlija na domaćem terenu.\nPosle fantastičnog izdanja na Evro sceni, mnogi su se nadali da će ”Lale” uspeti da skinu sa trona večite i osvoje šampionski pehar ove sezone. Međutim, ponavlja se nepisano pravilo, početničkim greškama fudbaleri Vojvodine gube unapred upisane bodove, pa je umesto borbe za titulu neizvesno učestvovanje u Evro kupovima u narednoj sezoni. U poslednjih 5 utakmica Vojvodina je ostvarila dve pobede, dva remija i doživela neočekivano ubedljiv poraz od Jagodine u poslednjem kolu. Izabranike Marka Nikolića čeka teška završnica jesenje sezone. Gostovanje u Kruševcu je uvertira za meč u kome očekujemo dosta uzbuđenja na svom terenu Voša će dočekati Crvenu zvezdu.\nIako se nalaze na osmom mestu, Spartak Zlatibor Vodu jedan bod deli od mesta koje vodi u Evropu. Subotičani u poslednjih pet utakmica imaju tri pobede, remi sa Radničkim 1923 u gostima i poraz od Novog Pazara 3-0. Od timova koji se bore za Evropu, ”Golubovi” su jedini sa negativnom gol razlikom. Svoju šansu će tražiti protiv Partizana, koji se bori za titulu i tesko da će partizan dopustiti neuspeh na domaćem terenu. Nakon te utakmice ih očekuje i duel protiv ”Građevinara”, koji se iznenađujuće nalaze na poslednjem mestu JSL, i sigurno je da će pokušati da izbore makar bod u Subotici.\nStranica učitana za 1.180524 sekundi.


Barutana | Headliner\nPosle odlaganja, odlaganja i odlaganja… Nipplepeople u avgustu stižu u Novi Sad i Beograd\nElektro pop duo Nipplepeople, posle odlaganja i pauze duže od godinu dana, održaće koncerte ovog leta u Novom Sadu i Beogradu. Prvi nastup očekuje vas 13. avgusta u Novom Sadu (Promenada, 20:00), a drugi 22. avgusta u Beogradu (Barutana, 21:00). Na predstojećim koncertima Nipplepeople će predstaviti novoaranžiranu set listu pojačanu …\nJedna je od najtalentovanijih evropskih ženskih tehno di-džejeva, Ukrajinka Nastia, premijerno će da nastupi u petak, 25. juna u Barutani. Kažu da tajna njenog uspeha leži u kvalitetnoj elektronskoj muzici, a da je njeno obeležnje energija koju deli sa ljudima tokom svojih nastupa. Zvuk koji preferira kreće se od pucketavog …\nOtvaranje osme sezone kluba Barutana uz Iliju Đokovića, Leu Dobričić, Lannu…\nPopulari beogradski klub Barutana ovog vikenda otvara osmu sezonu klupskih večeri, a ljubitelji elektronskog i alternativnog zvuka moći će da uživaju u muzici omiljenih lokalnih di-džejeva. U petak 4. juna od 19:00 časova do ponoći, za di-džej pultom će se smenjivati Ilija Đoković, Kid Kimi i Lanna. Ilija Đoković je …\nKoncert elektro pop dua Nipplepeople najavljen za 12. septembar u prostoru “Barutane” u Beogradu odložen je, a novi datum biće saopšten uskoro. – Za Nipplepeople u Beogradu odavno vlada daleko veće interesovanje publike od trenutno obaveznog ograničenja od 500 posetilaca, uslovljenih pandemijom virusa covid-19. Uprkos svim našim naporima tehnički nismo …\nNastavak sedme sezone kluba Barutana… Ilija Đoković i Lea Dobričić ove subote na kalemegdanskoj letnjoj pozornici\nLjubitelji letnjeg kluba Barutana će u subotu, 5. septembra od 20:00 časova imati priliku da uživaju u muzičkom izboru lokalnih di-džejeva – Ilije Đokovića i Lee Dobričić. Ilija Djoković je muzički talenat koji gradi uspešnu internacionalnu karijeru, a nesumnjivo je i jedan od najboljih techno producenata sa naših prostora. Član …\nJedna od najtraženijih regionalnih di-džej dama, Lea Dobričić, ugostiće ovog petka na tradicionalnom zajedničkom nastupu u Barutani – Nushu, koleginicu i prijateljicu iz Bukurešta, sa kojom često deli di-džej pult na gigovima širom planete. Njima će se te večeri pridružiti Joma Maja, nekadašnja finalistkinja Burn Residency takmičenja u Bosni, koju prepoznajemo …\nBarutana Weekend 02… Nastupi domaćih di-džejeva 12. i 13. juna na Kalemegdanu\nDrugi vikend sedme sezone beogradskog letnjeg kluba Barutane biće posvećen nastupima lokalnih di-džejeva. U petak 12. juna, ljubitelji techno zvuka imaće priliku da uživaju u muzičkom izboru harizmatične Lee Dobričić, jedne od najpoznatijih ženskih izvođača sa naših prostora koja će te večeri preciznom tehnikom i neverovatnom elegancijom na njoj jedinstven …


Otvoren konkurs za nagradu "Aurea 2014" poslovnog portala eKapija Otvoren konkurs za nagradu „Aurea 2014” poslovnog portala eKapija – Personal magazin\nPoslovni portal “eKapija” pokrenuo je, šestu godinu za redom, izbor za investiciju godine u Srbiji “Aurea 2014”. Konkurs za prijavu projekata otvoren je danas i trajaće do 17. februara. Za…\nPoslovni portal “eKapija” pokrenuo je, šestu godinu za redom, izbor za investiciju godine u Srbiji “Aurea 2014”. Konkurs za prijavu projekata otvoren je danas i trajaće do 17. februara.\nZa nagradu “Aurea” mogu se nominovati kompanije koje su u prethodnoj kalendarskoj godini realizovale projekat koji ispunjava 3 kriterijuma: inovativnost, društvena korisnost i finansijski potencijal.\n– U vremenu u kome živimo, kada imamo prepletene efekte globalne i lokalne krize, posebno je teško doći do investitora koji će podržati novi projekat ili ideju. Međutim, vrednosti koje promoviše “Aurea” su nedvosmisleno i konstantno “na radaru” svih ozbiljnih investitora, koji upravo i najviše investiraju u vremenima krize. Zato želim da pozovem sve kompanije koje su u prošloj godini pokrenule projekat koji zadovoljava kriterijume našeg konkursa, da se prijave jer je to siguran put da se na velika vrata predstave potencijalnim investitorima i široj poslovnoj javnosti – rekao je Zdravko Lončar, direktor “eKapije”.\nOtvoren konkurs za nagradu „Aurea 2014” poslovnog portala eKapija was last modified: January 13th, 2014 by Redakcija\nAurea 2014Ekapijaposlovni portal\nNova serija Blu-ray Disc plejera kompanije Sony


eu.me - Poglavlje 29. Carinska unija\nPoglavlje 29. Carinska unija\nCarinska unija je prostor na kojem ne postoje unutrašnje prepreke kretanju robe, dok se na robu koja se uvozi primjenjuju zajednička pravila, carine i kvote. Uspostavljena je 1. aprila 1968. godine.\nOsnovni ciljevi Carinske unije su stvaranje zone slobodne trgovine, jačanje ekonomskih odnosa među državama članicama, ubrzanje razvoja trgovinskih aktivnosti, podizanje životnog standarda i osiguranje boljih mogućnosti zapošljavanja povećanjem produktivnosti i postizanjem finansijske stabilnosti.\nPravna tekovina carinske unije sastoji se od zakonodavstva koje je obavezujuće za sve države članice. Obaveza svake države članice je da osposobi kapacitete za primjenu zakonodavstva, uključujući veze s relevantnim elektronskim carinskim sistemom Evropske unije i da osigura primjenu posebnih pravila utvrđenih u povezanim područjima pravne tekovine EU, poput spoljne trgovine.\nPoglavlje 29 – Carinska unija zvanično je otvoreno 16. decembra 2014. godine na Međuvladinoj konferenciji u Briselu.\nU poglavlju 29 EK je definisala tri završna mjerila:\n1. Crna Gora nastavlja da usvaja zakonodavstvo u preostalim oblastima koje zahtijevaju dalje usklađivanje, prije svega da uskladi svoje zakonodavstvo u oblastima: carinskog statusa i tranzita, upravljanja carinskim rizicima i bezbjedonosnim aspektima, uključujući Program ovlašćenog privrednog subjekta (AEO) pravu intelektualne svojine i prekursorima za droge.\n2. Crna Gora dosljedno i efikasno primjenjuje svoje carinske propise u svim svojim carinskim ispostavama, naročito u oblastima: obrade deklaracija, porijekla, pojednostavljenih procedura, prava intelektualne svojine, selektivnosti kontrola i analize rizika (uključujući automatsku analizu rizika prije dolaska/otpremanja robe u svim vidovima prevoza).\n3. Crna Gora ostvaruje dovoljan napredak u razvoju svih neophodnih međusobno povezanih IT sistema, posebno Novog kompjuterizovanog tranzitnog sistema (NCTS), Sistema za upravljanje integrisanom tarifom (ITMS), Sistema kontrole izvoza (ECS) i Sistema kontrole uvoza (ICS).\nZavršna mjerila u poglavlju 29 – Carinska unija prevashodno su usmjerena na usklađivanje i implementaciju neophodnog evropskog zakonodavstva. Carinsko zakonodavstvo Crne Gore je u najvećoj mjeri usaglašeno s pravnom tekovinom, a naročito propisi koji se odnose na carinsku tarifu, carinska oslobođenja i zaštitu intelektualne svojine na granici. Crna Gora prati dinamiku izmjene carinskih propisa na nivou EU i u skladu s istom vrši reformu svog zakonodavstva radi primjene evropskih standarda u ovoj oblasti. Ipak, osnovni izazov u oblasti carina predstavlja implementacija IT sistema na nacionalnom nivou. Imajući u vidu činjenicu da se radi o finansijski veoma zahtjevnim projektima za čiju implementaciju je potreban duži vremenski period, njihovo uspostavljanje će se vršiti kako na nacionalnom nivou, tako i uz pomoć i podršku EU.\nUprava carina je ključni nosilac i koordinator aktivnosti u okviru pregovaračkog poglavlja 29 – Carinska unija. Pored navedene institucije članovi Radne grupe 29 su predstavnici Ministarstva finansija, Ministarstva zdravlja, Ministarstva poljoprivrede i ruralnog razvoja, Ministarstva kulture, kao i predstavnici civilnog sektora i ostalih nadležnih državnih institucija.\nCarinska unija predstavlja jedinstveno carinsko područje zemalja članica Evropske unije u koje se ukupna unutrašnja trgovina i promet robom između zemalja članica odvija bez carinskih formalnosti, odnosno bez carinskog nadzora nad robom, i bez naplate carinskih davanja. Carinska unija štiti ljude i olakšava trgovinu. Ona okružuje unutrašnje tržište EU i omogućava slobodno kretanje proizvoda na tom području nadzorom izvoza i uvoza proizvoda. Na taj način potrošači se štite od opasnih proizvoda i rizika za zdravlje, a životinje i životna sredina od bolesti biljaka i životinja. Carina predstavlja i prvu liniju odbrane od organiziranog kriminala i terorizma.\nEU je najveći svjetski trgovinski blok te stoga, u globalnom smislu, te u tom smislu EU ima bolji pregovarački položaj od bilo koje države članice zasebno. Crna Gora će datumom pristupanja EU postati dio unutrašnjeg tržišta, čime će se olakšati izvoz domaćih proizvoda na tržište sa 500 miliona potrošača. Crna Gora će takođe preuzeti preferencijalne trgovinske aranžmane sa zemljama Mediterana (Alžir, Izrael, Egipat, Jordan, Liban, Maroko, Palestina, Sirija, Tunis), s Čileom, Meksikom i Južnoafričkom Republikom, pa će se ukinuti ili smanjiti carinske stope za trgovinu i sa tim zemljama.\nČinjenica da neće biti naplate carinskih dažbina podrazumijeva da će građani Crne Gore moći kupovati kvalitetnije proizvode iz bilo koje države članice EU i to po znatno nižim cijenama nego danas.\nIzvještaj sa skrininga - 29. Carinska unija (2006)\n29. CARINSKA UNIJA (1572)\nOdluka o obrazovanju radne grupe - poglavlje 29 (800)\n8. Javni poziv predstavnicima civilnog sektora za učešće u radnim grupama za pripremu pregovora o poglavljima 2, 8, 21, 29, 30, 31, 32 i 33 (704)\nObrazac za predlaganje predstavnika/ca civilnog društva za učešće u radnim grupama za pripremu pregovora (692)


Kurti smenio ministra unutrašnjih poslova Agima Veljiua | N1 Srbija\nKurti smenio ministra unutrašnjih poslova zbog stavova o vanrednom stanju\n18.03.2020. |13.57 >15.05 |\nPremijer Kosova Aljbin Kurti smenio je ministra unutrašnjih poslova i javne uprave Agima Veljiua zbog protivljenja premijerovim stavovima o uvođenju vanrednog stanja na Kosovu i izazivanja panike, ocenama da se broj zaraženih povećava iz sata u sat.\nVeljiu je u izjavi za Klan Kosova rekao da se "broj zaraženih povećava svakog trenutka" čime je širio paniku među građanima, pošto ni Ministarstvo zdravlja niti Nacionalni institut javnog zdravstva nisu izjavili da se broj zaraženih povećava iz časa u čas.\n"U ovim trenucima, kada sva javna uprava čini maksimalne napore da se minimiziraju štete od korona virusa, rukovodioci centralnih institucija, uključujući tu i članove vladinog kabineta treba da demonstriraju odemerenost kako u odlukama tako i u izjavama", saopšteno je iz kabineta Kurtija.\nU saopštenju se takođe konstatuje da je ministar Veljiu u javnim nastupima koji nisu bili zasnovani na premijerovim izjavama na internim sastancima, "pokazao nedostatak vođstva i otvoreno minimizirao rad vlade čiji je deo".\n"U ovim okolnostima sam prinuđen da delujem i odlučio sam da smenim Veljiua sa funkcije ministra unutrašnjih poslova i javne uprave. Ja sam upoznao predsednika Demokratskog saveza Kosova (DSK) Isu Mustafu o odluci koju sam doneo i od njega zatražio da mi što pre dostavi ime novog ministra", navodi se u izjavi Kurtija.\nU međuvremenu, do izbora novog ministra sve odluke unutar ministarstva će donositi zamenik ministra đeljalj Svečla, dodaje se u saopštenju iz kabineta kosovskog premijera. Veljiu je prvi potpredsednik Demokratskog saveza Kosova i pre izbora za ministra bio je gradonačelnik Podujeva.\nMustafa traži da Kurti ukine takse i opozove odluku o smeni\nPredsednik Demokratskog saveza Kosova Isa Mustafa zatražio je od premijera Aljbina Kurtija da do kraja sedmice ukine takse na proizvode iz Srbije i BiH i da opozove odluku o smeni ministra unutrašnjih poslova Agima Veljiua.\nMustafa je ocenio da je smena Veljiua u suprotnosti sa koalicionim ugovorom i ocenio da su takvi potezi premijera štetni i neprihvatljivi i da mogu da dovedu do raskida vladajuće koalicije. On je ocenio da smenjivanje Veljiua predstavlja nepoštovanje koalicionog sporazuma.\n"U sporazumu smo se opredelili da ministri mogu biti smenjeni od strane premijera u konsultaciji sa predsednikom političkog subjekta sa kojim je koalicija potpisana, a na osnovu obrazloženja koje prihvati predsednik DSK", napisao je Mustafa na fejsbuku.\nMustafa je naglasio da ga premijer Kurti nije konsultovao prilikom donošenja odluke o smenjivanju Veljiua.\nAljbin Kurti Kosovo koronavirus Isa Mustafa\nAljbin je pravi gospodin i intelektualac koji nije pod kontrolom udbe i zato je trn u oku svim ljubiteljima udbaških dangi na čelu kao znaka pokornosti\nCas demokratije sa Kosova!\nKurti,dobro dosao u realan svet.Ovde ne pomaze ni baceni suzavac.


ekskluzivne lokacije - BGnekretnine blog\nNekretnine bez posrednika! U poslednjih 7 dana dodato je 143 novih oglasa! Ukupno 9718 nekretnina!\nPosts Tagged ‘ekskluzivne lokacije’\nLokacija diktira cenu nekretnina24 Nov\nIako se zakon koji dozvoljava lizing nekretnina uveliko primenjuje, ova opcija je i za građane i za firme i dalje skuplja od kredita. Problem je u poreskom tretmanu U centralnim beogradskim zonama za 50.000 evra danas može da se kupi samo garsonjera. Primera radi, na svega 30 kilometara od centra Novog ...\nU Crnoj Gori i dalje veoma aktuelna prodaja nekretnina23 May\nProdaja nepokretnosti u Crnoj Gori i dalje aktuelna, a sada su na redu ekskluzivne lokacije. Bez obzira na to što u javnosti kruži priča da je tržište nepokretnosti na Budvanskoj rivijeri došlo u fazu mirovanja, oni koji se bave njihovim prometom tvrde da to i nije baš tako. Za razliku od perioda ...


ePogledi - Žestok sukob Netanjahua i Sorosa\nŽestok sukob Netanjahua i Sorosa\n05 februar, ponedjeljak\nMilijarder George Soros odbacio je tvrdnju premijera Izraela Benjamina Netanjahua da stoji iza kampanje kleveta izraelske Vlade zbog njenog plana protjerivanja hiljada afričkih migranata i pozivanja da se odustane od takve politike.\n- Suprotno pogrešnoj tvrdnji izraelskog premijera Benjamina Netanjahua, George Soros ne finansira nijedan protest protiv plana Izraela da deportuje hiljade Afrikanaca koji traže azil - rekao je Sorosov portparol.\nDodao je da Soros čvrsto vjeruje da nije u skladu sa Konvencijom o izbjeglicama iz 1951. godine i međunarodnim pravom silom poslati one koji traže azil natrag u zemlje gdje bi mogli biti progonjeni ili ubijeni.\nNetanjahu je na sjednici Vlade rekao da "Soros također finansira protest", kao i da je "[bivši predsjednik SAD-a Barack] Obama protjerao dva miliona infiltratora i oni nisu rekli ništa".\nNapuštanje Izarela ili hapšenje\nIzraelski premijer je tako odgovorio na komentar ministra iz svoje konzervativne partije Likud Ofira Akunisa da ekstremni ljevičari protestuju protiv protjerivanja, a da ih finansiraju evropske zemlje.\nIzraelski mediji podsjećaju da je premijer Mađarske Viktor Orban vodio kampanju protiv Sorosa, optužujući ga da koristi "svoje bogatstvo, moć i utjecaj i mrežu nevladinih organizacija da naseli milione migranata u Mađarsku i Evropsku uniju".\nIzraelska uprava za stanovništvo i imigraciju je 4. februara počela da uručuje obavještenja o deportacijama hiljadama migranata iz Eritreje i Sudana.\nObavještenja se sada daju samo neoženjenim muškarcima bez djece koji pokušavaju da obnove svoje vize, što moraju da čine svaka dva mjeseca.\nOni moraju da napuste Izrael u roku od dva mjeseca ili će biti uhapšeni.\nIzraelski aktivisti za ljudska prava i jevrejske zajednice u SAD-u oštro su kritikovali plan deportacije.\nKritike zbog deportacije migranata\nDesetine izraelskih eksperata za međunarodno pravo apelovale su na vrhovnog tužioca Avišaja Mandelblita da ponovo razmotri odluku o odobrenju plana deportacije.\nGrupa od 25 akademika napisala je da ideja o deportaciji krši odredbe međunarodnog prava kojima se zabranjuje protjerivanje ljudi u državu u kojoj mogu da se suče sa progonom, mučenjem i nehumanim odnosom.\nOni su optužili vlasti da ne vode računa i sistematski odbijaju zahtjeve za azilom.\nU Izraelu, prema podacima Ministarstva unutrašnjih poslova, trenutno ima oko 38.000 afričkih migranata i onih koji traže azil, uključujući 72 posto Eritrejaca i 20 odsto Sudanaca.


Paketi za najugroženije romske porodice u Prokuplju - Grad Prokuplje\nU okviru programa „Podrška EU inkluziji Roma-osnaživanje lokalnih zajednica za inkluziju Roma“, Stalna konferencija gradova i opština, obezbedila je jednokratnu pomoć u vidu 300 paketa za Rome u Prokuplju. Ovaj projekat finansira EU, a sprovodi Stalna konferencija gradova i opština.\n-Zahvaljujem se „Stalnoj konferenciji gradova i opština“, koja nam je preko „Ipa fondova“, donirala 300 paketa sa osnovnim životnim namirnicama i sredstvima za higijenu. Radi se o vrlo bogatim i sadržajnim paketima, koji će biti podeljeni romskoj populaciji, najugroženijoj grupi ljudi u našem gradu, rekao je gradonačelnik Prokuplja Aleksandar Simonović i dodao da će se predstavnici udruženja roma u našem gradu postarati da se naprave spiskovi i da pomoć dobiju oni kojima je ona najpotrebnija.\nOn je istakao da je Crveni krst sa svojim volonterima, kao i mnogo puta do sada, zadužen za raspodelu i dostavljanje paketa porodicama na kućnu adresu, dok će lokalna samouprava obezbediti vozila i sve što je potrebno za dostavu paketa.\nPrema rečima sekretara „Stalne konferencije gradova i opština“ Đorđa Stanišića, ova pomoć Romima u Prokuplju usledila je zbog pandemije virusa korona.\n-Na ovaj način, želimo da pokažemo da se kroz uštede na nečemu drugom, može ostvariti ovakva jedna humanitarna akcija. Vrlo je važna podrška i pomoć koju imamo od lokalne samouprave, ali i podrška koja postoji kroz dobro organizovane dve romske organizacije, kao i Crvenog krsta, koji će izvršiti distribuciju. Paketi sadrže prehrambene proizvode i kućnu hemiju i drago nam je da možemo pomoći. Znamo da ovde u Prokuplju postoji dobar deo romskih porodica, kojima je potrebna pomoć i podrška svakodnevno. Mislimo da je ona dobra i značajna, a najbitnije je da je prihvaćena sa svih strana, istakao je Stanišić.\nOn je naglasio da je veoma važno da ovakve humanitarne akcije nailaze na podršku i kod onih kojima je upućena.\n-Ovde je cilj inkluzija, uključivanje svih slojeva društva u svakodnevne tokove života. Ono što želim da kažem jeste i to da sa ovdašnjom lokalnom samoupravom radimo i na drugim projektima, koji se tiču podrške romskoj populaciji i zajednici. Jedan od njih je i poseban projekat vezan za izgradnju i osnivanje jednog romskog obrazovnog centra, koji je u toku, podvukao je Stanišić i naveo da je cilj ovakvih projekata i jačanje položaja romske populacije u lokalnim zajednicama, kroz primenu prioritetnih nacionalnih i lokalnih strateških mera u oblasti zapošljavanja, borbe protiv diskriminacije i promocije ravnopravnosti romske populacije.


Istorija američkih predsedničkih izbora\nAmerički predsednički izbori imaju dugu, bogatu istoriju punu živopisnih kandidata i malo poznatih činjenica. Na primer, u ranim danima, predsednički kandidati peli su se na drveće da bi se obraćali svojim pristalicama...\nJednog hladnog, zimskog jutra za nekoliko meseci, novi američki predsednik izrecitovaće istu, staru zakletvu koju su izgovarali svi predsednici stupajući na dužnost. Ovogodišnji izbori su 56. po redu, a prvi su održani 1789.godine,kada je Džordž Vašington izabran za prvog američkog predsednika. U to vreme, američki crnci i žene nisu imali pravo glasa. Ovi će izbori biti istorijski, budući da Amerikanci biraju izmedju prvog afro-američkog predsednika, demokrate Baraka Obame, i prve žene potpredsednice, republikanke Sare Pejlin koja je potpredsednički kandidat senatora Džona Mekejna.\nAmerička izborna tradicija je vremenom usavršavana… Bivši predsednik Ronald Regan je na svojoj inauguraciji izneo sledeću ocenu: “Ovu ceremonija koju održavamo na svake četiri godine i koju prihvatamo kao nešto normalno, za mnoge zemlje je ravna čudu.”\nPredsednički izbori nikada nisu bili obustavljeni niti odloženi, čak ni u vreme rata il ekonomskih kriza. Alen Lihtman, profesor istorije sa Američkog univerziteta u Vašingtonu, podseća: ”Ne postoji slučaj da su američki izbori bili odloženi. Imali smo izbore 1864. u sred američkog gradjanskog rata. Imali smo izbore 1932. u sred velike depresije."\nIstorijski, većina američkih predsedničkih izbora smatrana je poštenim i regularnim. Postoji jedan značajan izuzetak. 2000-te, Vrhovni sud SAD umešao se da bi rešio spor u vezi sa glasovima sa Floride, i Džordž Buš odneo je pobedu nad Alom Gorom. Džerald Ford je jedini predsednik SAD koji nije izabran na izborima. On je stupio na dužnost kada je Ričard Nikson podneo ostavku pod pretnjom opoziva zbog afere Votergejt.\nPredsednički izbori uvek se održavaju prvog utorka u novembru. Alen Lihtman kaže da je ta tradicija započela u vreme kada su SAD bile prevashodno poljoprivredno društvo.\n“Izbori su počeli da se održavaju u novembru od 1840-ih, sa ciljem da se održavaju posle žetve,” kaže profesor Alan Lihtman.\nU američkom izbornom sistemu, gradjani ne biraju predsednika direktno, već to čini elektorski koledž. Svaka država ima odredjeni broj elektora koji glasaju u izbornom koledžu. Broj elektora se odredjuje na osnovu stanovništva pojedinačnih država. Kada Amerikanci glasaju, oni upućuje elektore iz svoje države da glasaju za njihovog kandidata u elektorskom koledžu.\nMajkl Mekdonald, profesor političkih nauka na univerzitetu Džordž Mejson objašnjava:\n“Mi ne biramo predsednika SAD direktno, ali odredjujemo glasanje članova elektorskog koledža. Ti članovi se zatim sastaju 15. decembra i biraju predsednika”\nTradicionalno, postoji prelazni period od nekoliko meseci od izbora do inauguracije novog predsednika. U moderna vremena, ta tranzicija omogućava novom predsedniku da izabere svoju administraciju i pripremi se za stupanje na položaj.\n“Glavni razlog je što je elektorskom koledžu bilo potrebno vreme da se sastane i glasa. Zatim, u slučaju da elektori nisu mogli da presude izbore, bilo je potrebno vreme da se sazove Predstavnički dom I izabere predsednik", kaže istoričar Alen Lihtman.\nOvogodišnji izbori bili su najduži i najskuplji u američkoj istoriji. Pobednik će ući u Belu kuću u vreme velikog unutrašnjeg i spoljnopolitičkog previranja. Imaće na raspolaganju četiri godine da ubedi javnost da zaslužuje još jedan mandat kada izborni proces ponovo započne.


Saletu Đorđeviću se ne piše dobro: Predsedniku Fenerbahčea u TV emisiji "izletelo" ono što nije trebalo - Sportal\nVl.K. - Vest objavljena: 15:04 - 24.05.2022\nPrvi čovek Fenerbahčea, Ali Kodž, nagovestio je da će ovoga leta doći do promene na klupi istanbuslkog kluba.\nGostujući u emisiji na televiziji “Bejaz” predsednik Sportskog društva Fenerbahčea je otkrio da će klub u narednu sezonu ući sa novim trenerom. Nije jasno da li je to otkrio namerno ili mu je izletelo, ali izgleda da je Aleksandar Đorđević već viđen kao bivši trener slavnog turskog kluba.\n- Smanjili smo budžet u košarkaškoj sekciji da ne može da bude manji. O status sa Janom Veselim i Nandom de Kolom odlučiće novi trener (ako bude u budžetu novca), ali obojici im ističu ugovori – rekao je Kodž i time najavio otkaz Đorđeviću.\nAleksandar Đorđević je na klupu istanbulskog tima došao početkom ove sezone, zamenivši na njoj Igora Kokoškova. U Fener je stigao iz Virtusa, sa kojim je prethodno došao do titule prvaka Italije koju je tim iz Bolonje čekao punu deceniju. Ipak, neuspesi na međunarodnoj sveni koštali su Đorđevića posla ali se on brzo snašao i “uhlebljenje” našao u prvaku Evrope iz 2017. godine.\nIako je Kodž istakao da je bivši selektor Srbije imao prilično umanjen budžet u odnosu na prethodne sezone i malo vremena za sklapanje tima, u koji je došao tek krajem jula nakon ostavke Igora Kokoškova, izgleda da mu ove "olakšavajuće okolnosti" neće biti uzete u obzir.\nKao moguća zamena za Đorđevića već nego vreme se spominje Dimitris Itudis, koji je još jednu godinu vezan ugovorom za CSKA. Ipak, u ovoj situaciju mogla bi da presudi suspenzija ruskih klubova od strane Evrolge, koja će ostati i na snazi za narednu sezonu. Ona bi mogla da natera grčkog stručnjaka da ranije od predviđenog napusti Mokvu i krene stopama svog kuma Željka Obradovića koji je Feneru doneo za sada jedinu titulu u elitnom evropskom takmičenju.\nIz Turske takođe stiže vesti i da Anadolu Efes ne računa na srpskog centra Filipa Petruševa, koji je uz dosta pompe stigao u Istanbul početkom sezone. Iako je njegova epizoda u dvostrukom šampionu Evrolige počela dosta dobro, kako je sezona odmicala uloga srpskog dugajlija u timu bila je sve manja.\nZainteresovanih za usluge Petruševa, nesumnjivo, neće manjkati a prvi u redu stoje Partizan i Crvena zvezda koji su i uoči ove sezone želeli reprezentativca Srbije u svojim redovima.\nPetrušev je ove sezone una 22 utakmice Evrolige prosečno beležio 5,2 poena uz 1,6 skokova.\n13:36 - 24.05.2022\nOvoga popodneva iz Grčke stižu senzacionalne vesti koje se tiču sudbine evropske košarke!\nAleksandar Đorđević KK Fenerbahče Filip Petrušev KK Efes Anadolu


MMF: Struja da POSKUPI bar u skladu sa INFLACIJOM - Bizlife.rs\n20:13 Beograd, 22.07.2019.\nŠef Kancelarije Međunarodnog monetarnog fonda (MMF) u Srbiji, Sebastijan Sosa, rekao je da bi struja trebalo da poskupi bar toliko da se uskladi sa rastom inflacije.\nOn je na predstavljanju Izveštaja povodom sprovođenja savetodavnog programa Instrumenta za koordinaciju politike (Policy Coordination Instrument-PCI) u Srbiji, na pitanje novinara da li će porasti cene struje, rekao da “tarife nisu menjane dve godine”.\n“S obzirom na to da tarife nisu menjane dve godine, postoji potreba da se poveća cena struje barem u skladu sa rastom inflacije”, rekao je Sosa i dodao je da “cene električne energije treba menjati postepeno, uzimajući u obzir socijalne implikacije”.\nBDP, migracije, finansije…\nGovoreći o privrednom rastu, Sosa kaže da Srbija ove godine može da očekuje rast od 3,5 odsto, ali da postoje i rizici koji dolaze iz eksternog okruženja.\n“Istraživanje koje je rađeno nedavno pokazalo je da postoje i veći demografski izazovi u nekim zemljama nego u Srbiji”, dodao je on.\n“Način da Srbija spreči odlazak i omogući povratak ljudi koji su napustili zemlju je da sprovede reforme, što govori da su one hitno potrebne”, rekao je Sosa.\nOsim ekonomskih razloga za odlazak, kako je rekao, postoje i drugi, a to su, između ostalog, percepcija korupcije i loš rad institucija. Istakao je da za zaustavljanje emigracije stanovništva “ne postoji magično rešenje”, ali da ti preduslovi povećavaju šanse da se ljudi zadrže ili čak i vrate.\nOn je rekao da je prošle godine ostvaren “odličan privredni rast uz nisku inflaciju, a da fiskalni disperitet omogućava da pada javni dug”.\nDeficit bilansa tekućih transakacija se, prema njegovim rečima, “u potpunosti pokriva stranim direktnim investicijama, a finansijski sektor je u dobrom stanju”.\nIstakao je da u okviru povećanja investicija treba napraviti “rigorozan izbor projekata koji maksimalno utiču na privredni rast”.\nOn je ocenio da je postignut značajan korak u oblasti sprečavanja pranja novca.\nmmf bdp struja Srbija sosa


Usled zabrinutosti zbog moguće zaraze među više od 80 miliona turista koji u Španiju dođu godišnje, Ministarstvo zdravlja proverava još 523 sumnjiva slučaja.\nVećina potvrđenih slučajeva prijavljena je u regiji Andaluzija na jugu Španije gdje se nalazi firma "Magrudis" iz Sevilje povezana sa epidemijom. Međutim, bilo je i prijave slučajeva oboljelih u Kataloniji na severoistoku Španije.\nBakterija listerija uglavnom izaziva blago oboljenje, ali može biti opasna za trudnice, kojih je 23 u bolnici, te za osobe sa slabijim imunitetom.\nMinistarstvo zdravlja ističe da su upozorenja objavljena vlastima EU i Svetskoj zdravstvenoj organizaciji na epidemiju od koje je juče preminula devedesetogodišnja žena.\n"NEMOJTE DA PUTUJETE TAMO!" Destinacije na kojima sve češće letuju i Srbi na CRNOJ LISTI zbog korona virusa


POČINJE VIMBLDON: Zašto je važno da jače nego ikada NAVIJAMO ZA ĐOKOVIĆA | Najnovije vesti - Srbija danas\n28.06.2021. • 09:22 Promo\nU prvom kolu, Nole će igrati protiv 250. tenisera sveta, Britanca Džejka Drejpera, danas od 14:30, a u to ime, Meridian je rešio da podrži Novaka Đokovića, ali i da obraduje sve njegove navijače\nA, pre Igara - sledi pravi spektakl na Vimbldonu. I to Vimbldonu na kom je Novak aposlutni favorit, a bio bi to i bez odustajanja nekolicine igrača.\nRafael Nadal, Miloš Raonić i David Gofan su samo neki od igrača koji su odustali, te tako malo olakšali put Novaka Đokovića do potencijalne titule, ali budimo iskreni - posle onakve igre na Rolan Garosu, Srbin bi svakako bio veliki favorit.\nDa će biti lako - neće, jer ga čekaju Danil Medvedev, Stefanos Cicipas, Dominik Tim, Rodžer Federer, Endi Marej, Aleksandar Zverev i mnogi drugi...\nAli, da verujemo u Novaka - verujemo. Đoković ima priliku da osvoji treći Vimbldon zaredom, a šesti ukupno u karijeri, pošto je već trijumfovao 2011, 2014, 2015, 2018. i 2019. godine, sa izuzetkom 2020. godine jer se tada turnir u Londonu nije održao.\nU prvom kolu, Nole će igrati protiv 250. tenisera sveta, Britanca Džejka Drejpera, danas od 14:30, a u to ime, Meridian je rešio da podrži Novaka Đokovića, ali i da obraduje sve njegove navijače.\nNajpre je važno da znate da vas OVDE čeka BONUS ZA SPORTSKO KLAĐENJE U IZNOSU OD 2.000 DINARA, a savetujemo vam da ga "provrtite" upravo za mečeve Novaka Đokovića, jer je to aposlutna "sigurica" da dobijate.


Šeranić sa sindikatima: Plate u javnoj upravi veće za tri i pet odsto - Srpskainfo\nMinistar zdravlja i socijalne zaštite RS Alen Šeranić sa saradnicima, razglvao je danas sa predstavnicima sindikata u upravi gdje ih je informisao o novim modelima za povećanje plata zaposlenih, između ostalog i o izmjenama Zakona o platama zaposlenih u sistemu javnih službi.\nFOTO: MIN ZDRAVLJA\nKako se navodi u saopštenju, Šeranić je razgovarao sa Brankom Zelenovićem, predsjednikom Sindikata lokalne samouprave, uprave i javnih službi Republike Srpske, kao i Božom Marićem, predsjednikom Sindikata uprave Republike Srpske, sa saradnicima.\n“Produžena ruka vlasti koja se ne bori za prava radnika” Stanić opleo po Savezu sindikata Srpske\nHERCEG PODSJEĆA Povećane plate u svim segmentima\nBilo je riječi o novim modelima povećanja plata zaposlenih u javnim ustanovama i fondovima čiji je osnivač Republika Srpska, kroz umanjenje poreske osnovice i ukidanje dijela parafiskalnih nameta, što će biti usmjereno na povećanje plata zaposlenih u ovim sektorima.\nRadnicima koji primaju plate do 1.000 КM one će se uvećati za pet odsto, dok će onima sa primanjima iznad ovog iznosa to povećanje iznositi tri odsto.\nMinistar Šeranić je naglasio važnost povećanja plata radnika u Fondu zdravstvenog osiguranja, Fondu za dječiju zaštitu, kao i ustanovama socijalne zaštite čiji je osnivač Republika Srpska, a koje su izuzetno važne za zbrinjavanje starijih lica i lica sa invaliditetom.\n"Daleko smo ispod republičkog prosjeka" Sindikalci poručuju da je vrijeme za povećanje plata zaposlenim u medijima i grafičkoj djelatnosti\n"Radnici u doba socijalizma su bili više zaštićeni" Sindikat prijedorskih rudnika obilježava 100 GODINA POSTOJANJA (FOTO)\nTRAŽE POVEĆANJE PLATA Direktor “Šuma Srpske”: Iznenađen sam štrajkom, pregovori sa sindikatom su zakazani za utorak\nŽivotni standard većine nezadovoljavajući: Polovina radne snage u Srpskoj ZARAĐUJE ISPOD 800 KM\nOPASNOST OD POVREDA FIFPro traži smanjenje broja mečeva


Zeničanka preminula na KCUS-u nakon što je udario automobil u Zenici - Portal 072info\nZeničanka inicijala S.N. preminula je tokom protekle noći na Kliničkom centru Univerziteta u Sarajevu gdje je bila smještena nakon teške saobraćajne nesreće koja se dogodila 9. marta u Zenici dok je prelazila ulicu.Nesretnu S. N. u jutarnjim satima 9. marta automobilom VW Jetta udario je T. M. iz Zenice, nakon čega je povrijeđena kolima Hitne pomoći prevezena na Urgentni blok Kantonalne bolnice u Zenici.\nS obzirom da se radilo o teškim povredama, ona je prevezena na Neurološku kliniku Univerzitetskog kliničkog centra Sarajevo gdje joj je pružena pomoć.\nMeđutim, usljed teških povreda koje se nisu uspjele sanirati, S. N. je u noći s petka na subotu preminula. S. N. je bila uposlenica trgovine Bingo u Zenici, a o njenom angažmanu radne kolege, koje su u suzama dočekali jutrošnju informaciju, imaju samo riječi hvale.\n”Strabag” i EPBiH pokreću višemilionsku arbitražu!


Milorad Dodik formira paravojne jedinice – PRAVDA – ISTINA\nU 2018. godini pisali smo o formiranju paravojnih jedinica u Republici Srpskoj, Savjeta za zaštitu ustavnog poretka, ruskom uticaju, kriminalu i korupciji visokih političkih dužnosnika…\nU 2018. godini Milorad Dodik uz pomoć ruskih i srbijanskih specijalaca formira paravojne jedinice u Republici Srpskoj. Predsjednik „Srbske časti“ iz Republike Srpske Igor Bilbija vrši regrutaciju osoba iz krim miljea koji će činiti okosnicu buduće paravojne formacije. Specijalci ruskog „humanitarnog kampa“ u Nišu marširali ulicama Banja Luke. Direktna podrška stigla je iz Moskve.\nNakon toga, Dodik osniva vlastitu obavještajnu agenciju -Savjet za zaštitu ustavnog poretka RS! Savjet po smjernicama predsjednika „prati i razmatra stanje u oblasti ostvarivanja i zaštite ustavne pozicije i nadležnosti Republike i svih njenih institucija“.\nDakle, sve što hoda i diše na teritoriji Republike Srpske je pod kontrolom, ocjenom i aktivnostima predsjednika. Reagovala je opozicija, koja je tada tvrdila da formiranje Savjeta za zaštitu ustavnog poretka nije ništa drugo nego Dodikova namjera da stvori svoju, paraobavještajnu strukturu, koja će “loviti vještice”, odnosno javno etiketirati i za rušenje ustavnog poretka optuživati sve one koji budu oštro kritikovali djelovanje aktuelne vlasti.\nU međuvremenu, na tzv „crnoj listi“ Sjedinjenih Američkih Država Miloradu Dodiku pridružio se još jedan od čelnika SNSD-a. Zbog različitih koruptivnih radnji Nikoli Špiriću i njegovoj porodici zabranjen je ulazak u SAD. Novinari Žurnala godinama su pisali o brojnim Špirićevim kriminalnim aferama. Samo pored ovakvog tužilačkog korpusa kakav je u BiH, Nikola Špirić može godinama enormno uvećavati bogastvo bez dokaza o zarađenom.\nTokom 2008. godine on je sam sebi uplaćivao različite sume novca, da bi krajem godine na računu „skuckao“ 400 hiljada eura, da bi ga potom tranferisao za kupovinu skromnog prebivališta u Beču. Kao predsjedavajući zajedničke parlamentarne Komisije za nadzor Obavještajno-sigurnosne agencije BiH krivotvorio je zaključke komisije u vrijeme afere „Ušće“, odnosno navodnom prisluškivanju visokih zvaničnika Srbije od strane bh obavještajne službe, dovodeći tako u ozbiljan politički sukob dvije zemlje.\nKako čelnicima SNSD-a nisu pomogla lobiranja banjalučke IT firma „Prointer“ pred američkom administracijom okrenuli su se domaćim institucijama. Ovoj firmi lobiranje bolje ide u institucijama RS u kojima je za samo osam mjeseci ove godine pobijedila na čak 27 tendera teških oko četiri miliona KM. Tako je od početka prošle godine do danas firma „Prointer“, iza kojeg nezvanično stoji Dodikov sin Igor, održavanje računara i razvlačenje kablova po kancelarijama, naplatio nevjerovatnih 25 miliona KM javnog novca.\nZanimljivo je bilo i Fondu zdravstvenog osiguranja RS. Iako još nije bio zvanično odabrao firmu koja će za 23 miliona KM izraditi jedinstveni integrisani informacioni sistem, Fond je raspisao tender težak 702.000 KM za održavanje zasad nepostojećeg IZIS-a. U famoznu 23 miliona KM tešku tendersku priču FZO RS oko izrade elektronskih zdravstvenih kartona i knjižica u RS uključilo se i Okružno tužilaštvo Banjaluka. Međutim, aktivnosti MUP-a, izuzimanje dokumentacije i višemjesečna istraga očigledno nisu poljuljali trenutno najskuplju tendersku IT priču tešku 23 miliona KM.\nU međuvremenu, Gradska uprava Banja Luke sufinansiraće dio troškova ovdašnjih privrednika za “nabavku osnovnih sredstava u cilju tehnološkog razvoja” pa je za to namijenila gotovo 600.000 KM. Iako sa prikazanim milionskim godišnjim dobicima, u red su stali i poznati biznismeni izuzetno bliski vlasti u RS. Gradonačelnik Igor Radojičić potpisao je listu na kojoj su završile IT kompanija “Lanaco”, Alternativna televizija i “MMSCODE”. On će Banjalučane koštati 53.000 KM. Iza ovih firmi redom stoje Nebojša Ninić, jedan od osnivača SNSD čija je firma na tenderima izuzetno mila institucijama, javnim preduzećima i ustanovama, zatim tajkun i vlasnik “Integral” imperije Slobodan Stanković te Slavko Bojić koji ima ideju kako da, praveći elektronske zdravstvene knjižice, od Fonda zdravstvenog osiguranja RS uzme 23 miliona KM javnog novca.\nOsim Radojičića velikodušan je bio i Nenad Nešić. Nakon što se “uhljebi” u Parlamentarnoj skupštini Bosne i Hercegovine kao kadar DNS-a i tako izbjegne mnogobrojne tužilačke istrage za sumnjive poslove na čelu „Puteva Republike Srpske“, za još aktuelnim vršiocem dužnosti direktora mogli bi da zažale ovdašnji tajkuni. Milionski vrijedni tenderi pljuštali su na sve strane. Za 29 mjeseci šefovanja “Putevima RS” Nenad Nešić je poznatim putarskim firmama dodijelio ugovore vrijedne 137 miliona KM. Nije prezao ni da skriva sudske presude, zarad ustupaka omiljenim cestarskim neimarima.\nPred kraj stare godine MUP Republike Srpske odlučio je da je vrijeme za čišćenje. Umjesto čišćenja institucija RS od korupcije i kriminala odlučili su očistiti Davidov trg.\nUhapšeni su Davor Dragičević, Suzana Radanović, aktivisti Pravde za Davida, opozicijski političari ali i novinari.


Svima smeta moćna Vojvodina | Glas javnosti\nPočetna > Sport > Svima smeta moćna Vojvodina\nUO i navijači novosadskog superligaša stali u odbranu uhapšenog predsednika\nPovodom hapšenja Ratka Butorovića, Upravni odbor Vojvodine izdao je saopštenje:\n„Privođenje predsednika kluba gospodina Ratka Butorovića i službenika gospodina Milana Čabrića, smatramo udarom na naš kolektiv. Vojvodina svojim ponašanjem i igrama daje najveći doprinos regularnosti takmičenja, što pokazuju rezultati ove jeseni, u kojoj smo se ravnopravno nadigravali s najvećim beogradskim rivalima. Pobeđivali smo u mnogim utakmicama, prošle godine bili i finalisti nacionalnog Kupa... Zbog svega navedenog nalazimo se u vrhu srpskog fudbala i imamo realnu i ravnopravnu šansu da osvojimo šampionat Srbije. Ovo očigledno nekome smeta, verovatno su moćnom Vojvodinom ugroženi i nečiji interesi. Međutim, i pored toga, ostaćemo jedinstveni kao nikada do sada, u zacrtanim ambicijama i postavljenim ciljevima. Činom privođenja predsednika kluba želi da se diskredituje klub svetle tradicije, kao i čovek čijim je dolaskom, zajedno sa saradnicima, Vojvodina postala fudbalski gigant“.\nA pored Uprave kluba, oglasili su se i navijači Vojvodine.\n„Ogorčeni smo i revoltirani na državne organe, tačnije na policiju i tužilaštvo, zbog montiranog i brutalnog hapšenja našeg predsednika Ratka Butorovića i upravnika Sportskog centra „Vujadin Boškov“ Milana Čabrića, a zbog navodnog nameštanja rezultata u Super ligi. Ovo nije prvi put da aktuelni isfrustrirani režim pokušava da pronađe krivca u nama (nekoliko dana pred prošle parlamentarne izbore uhapšen je i direktor kluba) kako bi skrenuo pažnju od centara moći jer ne sme da dira tvorce svih malverzacija u našem fudbalu u poslednjih 60 godina, koji se nalaze u Beogradu, i to u vodećim klubovima“, piše u saopštenju Novosađana.\nPet, 01/02/2008 - 07:25 — Mimi\n"Mocna Vojvodina", "gigant", 'realne sanse da osvojimo sampionat"....sve nebuloza do nebuloze. To su sve i mogli da umisle racunajuci da to mogu biti sa "kilama pecenja', bas jeftin nacin za vrhunska dela.\nMeni je zao Kluba kao kluba jer je Vojvodina ipak ime kod nas (makar da nikad nije osvojila taj domaci kup!!!???), ali pricati o gigantima i moci a pred sobom imati ciste dokaze o podmicivanju sudija(Jeknica, ja koga bi!), je zaista nefer.\nKazem ,zao mi je, ali mora se svaki klub i pojedinci koji tako drasticno krse propise i unistavaju takmicenje i fudbal u celini, drasticno kazniti. Ta prica o "smestanjima" i bgd-lobiju je smesna i lici na klasicnu mafijasku odbranu. Ocigledno je da su Kankan i njegova gorska bratija dubolko ukorenjeni u nas fudbalski "gigantizam" uz lucidnu igru evricima i pecenjima. To se mora zaustaviti za dobro naseg fudbala i sporta u celini.


Troicki je malo sporije počeo meč, spasao je čak sedam vezanih brejk lopti u prvom setu, uspeo da uđe u taj-brejk u kojem je odigrao pametno i poveo sa 1:0 u setovima.\nTrebalo je srpskom asu malo vremena da se zagreje, pa je u drugom setu igrao bolje nego u prvom, bilo mu je dovoljno samo da napravi jedan brejk i rutinski privede i taj deo igre protiv 99. tenisera sveta, koji je prokockao šest brejk lopti na starti te deonice.\nA u trećoj smo gledali pravu rapsodiju svetskog broja 35 iz Srbije! Toliko je bio silovit da je Donskoju nije dozvolio ni nulu sa semafora da izbriše sa semafora. Taj set Viktor je dobio z a24 minuta, a ceo meč za dva sata i 20 minuta.\nU narednoj rundi će igrati sa boljim iz duela Simon (31, Francuska) - Basilašvili (Gruzija).


Ravnoteža između privrede i prirode\n07.03.2016. - Izvor/Autor: www.sps.org.rs\nNaša koalicija je tokom jučerašnjeg dana bila u potpunosti spremna za predaju liste sa prikupljenih više od 22.000 potpisa kao što je bilo i najavljeno.\nU međuvremenu, kako bi opstruisali predaju naše liste, Boris Ranković, koji je Tadićev dugogodišnji najbliži saradnik i koji je kao sekretar Zelenih ostao u manjini kada su donosili odluku o saradnji sa SPS, podneo je najavu RIK-u da će nas tužiti jer je navodno on ovlašćeno lice ispred te stranke.\nPoznato je da je Boris Tadić 2014.godine iskoristio stranku Zelenih za povratak na političku scenu Srbije a odlazeći od njih ostavio je svoje kadrove poput Borisa Rankovića sa kojim je u saradnji očito spremao ovaj vid opstrukcije.\nU registru političkih stranka koji se vodi pri Ministarstvu za državnu upravu nedvosmisleno stoji da je ovlašćeno lice za zastupanje Zelenih Srbije Ivan Karić, predsednik stranke, koji ovu stranku zastupa i predstavlja u skladu sa Statutom. Takođe, notar koji je zadužen za javnu overu koalicionog sporazuma je ovo potvrdio.\nOčigledno je da su dva Borisa- Ranković i Tadić ovo nameravali da koriste kako bi ometali podnošenje naše izborne liste. S tim u vezi, doneli smo odluku da sakupimo nove potpise sa Zelenima na listi, ali ne u nazivu naše koalicije i listu ćemo predati u toku dana.\nAko su mislili da će nas ovakav njihov potez omesti ili naneti štetu, prevarili su se jer nisu postigli ništa, osim što smo još više učvrstili našu mrežu i odlučnost da ostavrimo uspeh na ovim izborima.\nDodatno su ovim revoltirali i motivisali naše biračko telo jer su pokazali da njima očigledno smeta što su Zeleni sa nama a ne sa njima.


Mladi novopazarac Salihović debitovao za Srbiju\nStara Pazova je od četvrtka bila domaćin tradicionalnog turnira ,,Miljan Miljanić”, na kojem su učestvovale mlađe kadetske reprezentacije Srbije, Kazahstana i Finske\nJedan od dvojice ,,stranaca” u našem nacionalnom timu bio je i Damir Salihović (16), fudbaler Frajburga.\nTalentovani igrač fudbalski dar nasledio je od dede, pokojnog legendarnog fudbalera Novog Pazara LJutva Đerleka.\nRođen je u Berlinu, ali se porodica posle prelaska po pozivu iz jedne od najprestižnijih nemačkih fudbalskih akademija preselila iz glavnog grada Nemačke u Frajburg.\nSalihović je ove godine s Frajburgom osvojio šampionsku titulu u konkurenciji mlađih kadeta nemačke pokrajine Baden – Virtemberg, a u narednoj sezoni stariji kadeti ovog kluba.\nSa Damirom u sastavu igraće Bundes ligu – Jug, u društvu s Bajernom, Majncom, Hofenhajmom, Frankfurtom, Kajzerslauternom...\nJedno vreme Damir Salihović uspešno je nosio i dres višestrukog šampiona Švajcarske Bazela.\nNa reprezentativni spisak za turnir u Staroj Pazovi selektor mlađeg kadetskog sastava Srbije Vladimir Ješić uvrstio ga je na preporuku fudbalera Frajburga i našeg povremenog reprezentativca Aleksandra Ignjovskog.\nPoziv za debi u nacionalnom timu Srbije Salihovića, koji pokriva defanzivnu i ofanzivnu poziciju po levoj strani, toliko je obradovao da već sad razmišlja o budućim danima i u ostalim reprezentativnim selekcijama.\n– Ispunila mi se velika želja da zaigram za reprezentaciju Srbije, zemlje odakle vučem korene. Ovo je velika čast, a na meni je da igrama zaslužim pozive i za sve ostale nacionalne selekcije, pa da jednog dana stignem i do dresa A reprezentacije Srbije – oduševljen je trenutnim statusom, Salihović. (Sportski zurnal)\n+2 # Olivera 25-05-2017 12:18\nDamire i ja ti želim da jednoga dana stigneš do dresa A reprezenacije Srbije i da u njemu postigneš svoje najbolje rezultate. Inače, dres Srbije ti baš lepo stoji.\n+2 # Bravo 25-05-2017 18:20\nA Boze pravde\n+1 # Car Murat 26-05-2017 20:30\nE moj Damire branis boje zemlje koja te ne postuje.Ruse se po Srbiji Muslimanski vjerski objekti a od Muslimana traze da ih zastupaju na medzunarodnoj sceni koje licejmerje\n-1 # Olivera 26-05-2017 20:46\nNe traže Murate, već oni to žele. Baš kao i ovaj mladi fudbaler Damir kome se ispunila želja da igra za reprezentaciju Srbije i za koga je to velika čast.


Vežba žandarmerije u Nastavnom centru Kula – Balkanekspresrb.rs\nVežba žandarmerije u Nastavnom centru Kula\n„Suočeni sa izazovima terorizma u čitavom svetu pripadnici Ministarstva unutrašnjih poslova svakodnevno uvežbavaju taktike odvraćanja i sprečavanja bilo kakvog ugrožavanja naše teritorije“, rekao je ministar Nebojša Stefanović nakon taktičko pokazne vežbe pripadnika Žandarmerije\nMINISTAR unutrašnjih poslova dr Nebojša Stefanović obišao je danas pripadnike Žandarmerije koji vežbaju u Nastavnom centru Kula i tom prilikom poručio je da policija svakodnevno radi kako bi građani Srbije bili bezbedni.\n„Suočeni sa izazovima terorizma u čitavom svetu pripadnici Ministarstva unutrašnjih poslova svakodnevno uvežbavaju taktike odvraćanja i sprečavanja bilo kakvog ugrožavanja naše teritorije“, rekao je ministar nakon taktičko pokazne vežbe pripadnika Žandarmerije.\nStefanović je ukazao da ova vežba predstavlja unapređenje rada pripadnika Žandarmerije prilikom korišćenja oklopnih vozila.\n„Danas smo mogli da vidimo pripadnike niškog odreda Žandarmerije koji su spremni da adekvatno odgovore na bilo kakvo ugrožavanje bezbednosti naše zemlje. Imali smo priliku da vidimo najnoviju opremu i tehniku koje su veoma važne za policiju kako bi mogla što bolje da odgovori na sve izazove. Očekujem da se ove obuke nastave i želim da poručim građanima Srbije da mogu mirno da spavaju, da ne moraju da se plaše bilo kakvih terorističkih pretnji, jer policija svakodnevno brine o bezbednosti Srbije“, poručio je Stefanović.(Press MUPA)♦\nTagsNebojša Stefanović vežba Žandarmerija


Euleks sarađuje sa kriminalcima na Kosmetu - 04.11.2017, Sputnik Srbija\nEuleks sarađuje sa kriminalcima na Kosmetu\nAdvokat Marija Bamije tvrdi da britansko Ministarstvo spoljnih poslova nije htelo da ispita navode o dosluhu pripadnika Euleksa i kriminala na Kosmetu, prenosi... 04.11.2017, Sputnik Srbija\npolitika, vesti, euleks\nAdvokat Marija Bamije tvrdi da britansko Ministarstvo spoljnih poslova nije htelo da ispita navode o dosluhu pripadnika Euleksa i kriminala na Kosmetu, prenosi agencija Srna.\n24 April 2017, 14:15\nBamijeova je izjavila za britansku štampu da su zvaničnici ignorisali njene dokaze o tome da zvaničnici međunarodnih snaga uzimaju mito od albanskih kriminalaca i da su joj rekli da se pravi da to ne vidi. Ona tvrdi da je oterana sa pozicije tužioca Euleksa nakon što je pronašla dokaze da je viši zvaničnik Euleksa primao mito i bio u dosluhu sa ubicama.\nDokumenta koja je predao njen pravni tim pokazuju da je Bamijeova prvo izrazila svoju zabrinutost Vladi Britanije u junu 2012. godine. Prema njenim rečima, tadašnjem šefu britanskog kontingenta na Kosovu u Prištini i britanskom diplomati, čije je ime poznato sudu, predala je kopije relevantnih dokumenata, uključujući transkripte tajnih snimaka, koji pokazuju da su subjekti njene istrage i sami bili nezakonito obavešteni o toj istrazi.\nOna navodi da diplomata nije ni pogledao dokaze već joj je samo rekao da se pravi da to ne vidi, a tokom naredne dve godine svi zvaničnici su uporno odbijali njene tvrdnje o postojanju saradnje Euleksa i kriminalaca.\nPravni tim Marije Bamije žalio se i na odluku koja je doneta prošle godine da slučajevi protiv Euleksa ne mogu da se vode na teritoriji Ujedinjenog Kraljevstva, a njen advokat Piter Dali kaže da njen slučaj postavlja veoma uznemirujuća pitanja za institucije EU i za samu britansku Vladu.


SAD finansirale opoziciju u Siriji?\nAdministracija predsednika Obame je danas saopštila da nastoji da promoviše demokratske procese u Siriji, ali ne i da podriva vladu.\nTo je saopšteno pošto je list „Vašington post“ u današnjem izdanju objavio da Državni sekretarijat tajno finansira sirijske opozicione organizacije, uključujući i satelitski televizijski kanal koji emituje programe protiv Sirijske vlade. List piše da diplomatske depeše koje je objavio veb sajt Vikiliks, ukazuju da je Stejt dipartment uputio čak 12 miliona dolara protivnicima sirijskog predsednika Asada.\nVršilac dužnosti portparola Državnog sekretarijata, Mark Toner, nije želeo da komentariše detalje tog izveštaja, ali je uopšteno rekao da Sjedinjene Države imaju programe za promociju demokratije u Siriji i drugim zemljama u kojima se pomažu institucije koje se zalažu za „građansko društvo“. Toner je dodao da predsednik Asad treba da „odgovori na legitimne težnje svog naroda“.\n„Vašington post“ navodi da su Sjedinjene Države izdvojile šest miliona dolara pomoći televiziji „Barada“ stacioniranoj u Londonu, koja je povezana sa sirijskim emigrantskim Pokretom za pravdu i razvoj. U članku se navodi da je finansiranje opozicionih organizacija počelo 2005, kada je tadašnji predsednik Džordž Buš prekinuo diplomatske odnose sa Sirijom.\nNije jasno da li Državni sekretarijat nastavlja da finasira sirijsku opoziciju, ali list navodi da objavljene diplomatske depeše pokazuju da je novac izdvajan i u septembru prošle godine.


Fabrika Znanja & UNICEF Konferencija - Prijavi se!\nSBC tim kreće sa sezonom honorarnih i volonterskih aktivnosti!\nHonorarni poslovi: Fabrika znanja, najveći edukativni IT događaj u regionu će se i ove godine realizovati na UDG-u, u srijedu i četvrtak, 2 i 3. oktobra tekuće godine. SBC je tradicionalno partner u realizaciji projekta, tako da će i ove godine naši članovi biti zaposleni u realizaciji svih aktivnosti tokom ova dva dana. Vaše radne obaveze će biti u periodu od 10-18h, a odsustvo sa predavanja i vježbi tokom ova dva dana će Vam biti opravdano.\nVolonterske aktivnosti: UNICEF Konferencija održaće se na Univerzitetu Donja Gorica u Podgorici, Crna Gora 21 - 23. oktobra 2019. godine. Konferencija će promovisati važnost ranog razvoja djeteta (ECD) kao vitalne strategije za dugoročni ekonomski razvoj zemlje, kao i za ostvarivanje ciljeva u vezi sa ljudskim pravima i održivim razvojem. SBC je tradicionalno partner u realizaciji UDG projekata, tako da će i ove godine naši studenti biti angažovani kao volonteri u realizaciji svih aktivnosti tokom ova tri dana. Vaše radne obaveze će biti u periodu trajanja Konferencije, a odsustvo sa predavanja i vježbi tokom ova tri dana će Vam biti opravdano.\nU nastavku slijedi prijavna forma, koju Vas molimo da popunite tako što ćete od ponuđenih kategorija SBC aktivnosti izabrati kategorije honorarni poslovi za Fabriku znanja i volonterske aktivnosti za UNICEF Konferenciju.\nRok za prijavu jeste nedelja, 29. septembar u 23.59 časova. Nakon isteka roka, izabrani kandidati će dobiti mejl sa daljim instrukcijama. Prednost prilikom selekcije će imati studenti koji se prijave za obije ponuđene aktivnosti.


Dačić: Garantujemo jaku Srbiju : Nadlanu.com\nDačić: Garantujemo jaku Srbiju\nObjavljeno 9. mar 2014. / 15:44:44\nDačić je na predizbornoj konvenciji koalicije SPS-PUPS-JS u Jagodini rekao da izbori 16. marta nisu samo važni zbog toga ko će biti na kom mestu i funkciji u Srbiji, već da bi se videlo kojim će putem Srbija da ide dalje.\nDačić izjavio je danas u Jagodini da je ta koalicija glas naroda i da socijalisti uživaju podršku kakve nije bilo još od "devedesetih".\n"Vi vidite da imate druge neke političke stranke koje kriju svoje programe, kriju ih zbog toga što ne smeju da kažu zašto se zalažu, jer to zašto se oni zalažu niko u Srbiji ne podržava. Mi nemamo šta da krijemo od našeg naroda, i dajemo garanciju da će Srbija biti ponovo jaka, poštovana i cenjena država u svetu", istakao je Dačic na predizbornom skupu koalicije.\n"Od 5. oktobra 2000. godine smo pevali 'Ne može nam niko ništa, jači smo od sudbine, mogu samo da nas mrze oni što nas ne vole', ali, naša prednost je u tome što nas mrze neki političari, ali nas narod voli", rekao je Dačić.\nPrema njegovim rečima, prioritet te koalicije će biti da štiti one koji žive od svog rada, radnike, nazaposlene, seljake, penzionera, sve kojima je potrebna socijalna pomoć, borce...\nOn je istakao da će vrhovni politički prioritet biti interes radnika, nezaposlenih, seljaka, penzionera, onih koji primaju socijalnu zaštitu i boraca koji su danas najsiromašniji sloj stanovništva.\n"Ono što su ljudi imali priliku da vide svih ovih godina, imali ste prilike da vidite i vi u vašim mestima, dugo su najavljivali lažne promene, a od 5. oktobra 2000. godine do danas 800.000 ljudi je ostalo bez posla. Radnička prava su stalno smanjivana, prava trudnica i porodilja takođe i mi danas živimo u jednom divljem kapitalizmu gde vam treba mnogo para da vam se dete školuje, mnogo para da biste se lečili. U kakvom to smeru Srbija ide, da li ćemo dozvoliti da Srbija, u kojoj 90 odsto ljudi jedva spaja kraj sa krajem posle izbora zavisi od dva tri procenta najbogatijih, moćnih, najlukavijih, koji hoće da zavaraju i vode ovaj čitav narod", zapitao je Dačić.\nDačić je pozvao građane Srbije da na izborima 16. marta "ne nasedaju na prazne priče" i na to da li im se više sviđa jedan, drugi, treći ili četvrti lider pojedinačno, "već koncept društva za koje se zalažu".\n"Mi hoćemo Srbiju koja će biti u rukama naroda, radničke klase, seljaka, a ne u rukama nekih centara moći", rekao je Dačić.\nZamenik predsednika Partije ujedinjenih penzionera Srbije Milan Krkobabić je izjavio da ono za šta se zalaže ta koalicija ostaje nepromenjeno, a to je da penzije prate plate.\n"Za one koji imaju male penzije, ide 13. penzija. I vojnim penzionerima obećavamo da će i sve njihove prinadležnosti biti isplaćene", kazao je Krkobabić.\nKrkobabić je poručio radnicima javnog sektora, kojih ima oko 800.000, da u Srbiji nema viška zaposlenih nego ima manjka posla.\n"Nema smanjenja plata i penzija, nema otpuštanja radnika, nema zatvaranja fabrika", naglasio je Krkobabić.\nLider Jedinstvene Srbije Dragan Marković Palma izjavio je da građani veruju delima, a ne pričama, a da se Jagodina pokazala na delima jer je prva u dovođenju investitora, u borbi protiv bele kuge, socijalnoj zaštiti i u sportu.\nMarković je izjavio da je siguran da će koalicija SPS-PUPS-JS u Jagodini osvojiti više od 60 odsto glasova na izborima 16. marta.\nKonvenciji su, između ostalih, prisustvovali funkcioneri SPS Žarko Obradović, Slavica Djukić Dejanović i Aleksandar Antić, funkcioneri JS-a Petar Petrović, Ratko Stevanović, Srđan Kružević, kao i vlasnik Megatrenda Mića Jovanović.\nivica dačićizbori 2014jagodina


DUG ZA STRUJU ISELIO ČUVARE PRIRODE: U Odžacima posle 16 godina skinuta tabla sa sedišta ekološkog pokreta jer ne mogu da pokrivaju troškove | Novosti.RS\nEkološki pokret ostao bez prostorija / Foto EPO\n- Prostorije su nam bile ustupljene na besplatno korišćenje po ugovoru koji je više puta obnavljan. Problemi su počeli donošenjem uredbe Vlade Srbije, kojom je propisano da se za dodeljeni prostor plaća 20 odsto procenjene ekonomske zakupnine. Drugo veliko opterećenje bilo je plaćanje računa za struju - navodi predsednik EPO Ivica Ćirić.\nOn kaže da je EPO, iako je bio izuzetno mali potrošač struje, morao svakog meseca, sa TV pretplatom i raznim naknadama, da plaća račun od najmanje 800 dinara.\n- Premda smo za celu 2019. godinu potrošili svega 294 kilovat-časa, EPS nije uslišio našu molbu da nam naplaćuje samo efektivnu potrošnju ili da nas oslobodi plaćanja struje - napominje Ćirić.\nEkolozi podsećaju da se u javnosti barata pojmom "stvaranje podsticajnog okruženja za rad nevladinog sektora", ali se postiže suprotan efekat neoslobađanjem udruženja od preteranih finansijskih obaveza.\nEkološki pokret Odžaka je, ukazuje njegov predsednik, godinama insistirao da se problem finansiranja nevladinih organizacija (NVO) reši po modelu koji se primenjuje u opštinama Senta, Bačka Topola i Bač.\n- Tamo se paralelno raspisuju dva konkursa za finansiranje NVO - jedan za pokrivanje materijalnih troškova, a drugi za projekte. Za opstanak udruženja mnogo je bitniji prvi konkurs, koji se u opštini Odžaci ne raspisuje, a u drugom se izričito zabranjuje da se novac koristi za pokrivanje materijalnih troškova udruženja, van projekta - predočio je Ćirić.\nodžaci NVO ekološki pokret dug za struju iseljenje prostorije Ivica Ćirić


srbijasport.net - Vesti - Rukomet - Pravi test na oproštaju od Jezera\nNedelja, 19.01.2020 07:05\nRukometašice Radničkog su protekle sezone odigrale dva neizvesna meča sa ekipom Topličanina, iz kojih su osvojile samo bod. Priliku da ostvare prvu superligašku pobedu imaće u subotu 30. novembra, kada će ih ugostiti u svojoj SBB dvorani Jezero u okviru 10. kola Super B lige za žene u oproštajnoj utakmici polusezone pred svojom publikom.\n- Ovog vikenda nas očekuje još jedna zahtevna utakmica protiv gošći iz Prokuplja. Očekujem kvalitetan i neizvestan susret u koji ulazimo maksimalno skoncentrisane i motivisane kako bi zabeležile novu pobedu, kojom bi potvrdile i učvrstile lidersku poziciju. Subotnji meč za nas predstavlja još jedan pravi test, pošto Topličanin u sastavu ima prekaljene igračice, ali mišljenja sam da mladošću možemo parirati iskustvu-najavila je subotnji duel bek Radničkog Mileva Knežević, a onda se nadovezala :\n- Ovom prilikom bih pozvala naše navijače da u subotu budu uz nas u što većem broju, kako bi zajedničkim snagama ostvarili još jednu pobedu u nizu.\nPočetak utakmice je zakazan za 16:30 a pravdu će deliti sudijski par Dragan Milošević i Marjan Golubović iz Leskovca.\nU predigri ove utakmice, meč poslednjeg, 9. kola jesenjeg dela sezone prve lige zapad za žene, će odigrati rukometašice Radničkog 2, koje će dočekati starog rivala iz Aranđelovca, ekipu Bekament BB 2,sa početkom u 14:30 časova.


Vesti online / Vesti / Srbija / Fabrici: Ovaj put vodi Srbiju i region u EU\nŠef delegacije Evropske unije u Srbiji Sem Fabrici poručio je sinoć da putevi uvek vode ljude ka njihovim destinacijama i da je uveren da auto put kroz Grdelicu, večeras otvoren, jasno vodi Srbiju i ceo region ka EU.\nPut će pre svega omogućiti sigurniji transport i prevoz u regionu, a važan je i za ljude koji putuju na odmor ka različitim destinacijama.\nFabrici je istakao da put ne samo što povezuje Srbiju i Severnu Makedoniju, već Austriju, Hrvatsku, Grčku, da je to najduži panevropski koridor od Salcburga, u Austriji do Soluna u Grčkoj, da unapređuje Zapadni Balkan.\nOn je istakao da ovo nije samo deo infrastrukture, ovo je put koji će doneti benefit građanima, sigurnije putovanje, brži prelzak granica.\nZahvalio je i odao priznanje svima koji su u izgradnji puta učestvovali i uložili napor da ovaj projekat uspe, kao i onome što je Srbija postigla uključujući i izgradnju najdužeg tunela Manajle.


Plin poskupljuje za oko 16 posto, a grijanje za 30 posto - SUPER SNIZENJA NA JEDNOM MESTU\nGeneralni direktor "BH-Gasa" Adnan Kreso, osvrćući se na posljednju obustavu plina "Sarajevogasu" i Fabrici glinice "Birač", kaže da "trenutna finansijska potraživanja "BH-Gasa" od dužnika iznose oko 64 miliona KM, a najveći dužnik nam je 'Sarajevogas', koji nam treba isplatiti više od pola ovog iznosa, tačnije 38 miliona maraka."\n"'Birač', koji nam je dugovao oko 22 miliona maraka, počeo je svoj dug isplaćivati, i do kraja ovog mjeseca on će pasti na 18 miliona KM. Upozorili smo i Vladu KS da ovu grijnu sezonu moramo dočekati spremni, što znači da dugovanja 'Sarajevogasa' moraju doći na razuman nivo", kazao je Kreso za Dnevni avaz.\nPrema njegovim riječima, "Sarajevogas" mora do 30. decembra uplatiti "BH-Gasu" 18 miliona maraka.\n"To znači da će, na žalost građana, morati doći do korekcije cijene grijanja da bi se ovaj iznos namirio. Toplane će, prema svemu sudeći, morati povećati cijenu grijanja za minimalno 30 posto, i to već sada, početkom septembra. Kao naš najveći potrošač, 'Sarajevogas' je uvijek imao oko 15 miliona KM dugovanja, ali posljednjih nekoliko godina stvari su se zakomplicirale, pa je ta cifra dostigla rekordnih 38 miliona", dodao je Kreso.\nIstakao je da će i plin poskupjeti, za oko 16 posto, jer "BH-Gas" plin skuplje plaća u nabavci nego što ga prodaje.\n"Imamo nultu cijenu koju plaćamo ruskom 'Gazpromu', a na to se dodaju troškovi transporta kroz Mađarsku i Srbiju. Što se tiče ratnog duga BiH od 105 miliona dolara, bio sam tri puta u 'Gazpromu' i moram vam reći da su oni veoma zadovoljni kako otplata teče. Do sada smo otplatili oko četiri miliona", istakao je Kreso, piše "Avaz".\nKreso se tokom razgovora dotaknuo i posljednjih nesuglasica s bivšim direktorom "BH-Gasa" Almirom Bečarevićem, rekavši da je ovaj trenutno na bolovanju, a kada se vrati, bit će raspoređen na adekvatnu funkciju u firmi.\n"Ni meni ni firmi nije u interesu nikakav sukob. Prema njemu nemam nikakav animozitet i što se mene tiče, mislim da Bečarević može biti od velike koristi, tako da se nadam da će on biti zadovoljan svojim novim radnim mjestom", kazao je Kreso.


Dečak (15) koga je juče u Novom Pazaru udario automobil preminuo zbog teških povreda – Lajk.rs\nIlustracija, Foto: Video prtscr / Krone.at\nNOVI PAZAR – Dečak I.R. (15) kog je u novopazarskom naselju Mur udario automobil dok je vozio bicikl, preminuo je danas od zadobijenih povreda, saznaje radio Sto plus.Do udesa je došlo u subotu oko 15 časova, a mališan je tom prilikom zadobio teške povrede. Protiv dvadesetogodišnjeg vozača, koji je upravljao automobilom, podneta je krivična prijava zbog sumnje da je počinio teško delo protiv bezbednosti javnog saobraćaja.\nPo nezvaničnim informacijama iz istrage, vozač nije bio pod dejstvom alkohola ili opojnih droga, a prema snimcima sa kamera video nadzora, nije se kretao velikom brzinom.\n“Na snimcima se vidi da je dečak, vozeći bicikl, bio učesnik u saobraćaju i da, u pokušaju da izbegne neravnine, prelazi preko ulice kada na njega naleće i udara ga automobil. Naložena su veštačenja posle kojih će biti poznato više detalja”, kazao je izvor radija Sto plus.


Marković na debiju doprineo prvom porazu Junajteda posle 17 mečeva, ali - ostao bez finala - Sportal\nDarko Nikolić - Vest objavljena: 00:09 - 27.01.2017\nLazar Marković je debitovao za Hal siti, u koji je stigao na pozajmicu iz Liverpula. Oetio je slast pobede nad Mančester junajtedom (2:1), ali taj rezultat nije bio dovoljan da sa "tigrovima" uđe u finale Liga kupa, jer je ekipa Žozea Murinja prošla dalje zbog trijumfa od 2:0 u prvom meču.\nLazar Marković i Markus Roho na meču Hal siti - Mančester junajted Foto: Stare Slike\nČak 17 utakmica zaredom niko nije uspeo da savlada Junajted. Da je to ipak moguće, najavio je Hadlston, jedanaestercem u 35. minutu.\nPogba je potom, u 66, svojim sedmim ovosezonskim golom poravnao na 1:1, natrčavši na loptu sa leve strane kaznenog prostora, da bi konačnih 2:1 pet minuta pre kraja postavio Niase, posle brze a jednostavne akcije Hala.\nMarković je u igru ušao u 59. minutu, ali nije uspeo da u svom debiju za "tigrove" golom pomogne ekipi da nadoknadi "-2" iz prvog polufinalnog susreta.\nTako će Junajted, i pored kraja niza od 17 mečeva bez poraza, a prvi put je izgubio od Hala od novembra 1974, zaigrati u svom devetom finalu Liga kupa. Rival će mu 26. februara, na "Vembliju" biti Sautempton, koji je dva puta sa po 1:0 pobedio ekipu Liverpula.\nEvropski fudbal Liga kup Engleske Lazar Marković Mančester junajted Hal siti


Неизвесна судбина Топовских шупа | Јадовно 1941.\nU Zavodu za zaštitu spomenika kulture Beograda tvrde da još nemaju jasan stav jevrejske zajednice u vezi sa gradnjom šoping mola na lokaciji nekadašnjeg logora iz Drugog svetskog rata\nSačuvani objekti logora na Autokomandi (Foto Beoinfo)\nKakva će biti sudbina sačuvanih objekata logora Topovske šupe na Autokomandi, gde treba da se gradi šoping mol „Delta planet” na 200.000 kvadratnih metara? Dok predstavnici jevrejske zajednice očekuju da Zavod za zaštitu spomenika kulture Beograda preseče ovaj zamršeni čvor i ponudi rešenje sa kojim bi se saglasile sve strane, u ovoj gradskoj instituciji kažu da, uprkos obimnoj dokumentaciji i dopisima koji su im dostavljeni iz jevrejske zajednice, još nemaju njihovu preciznu saglasnost, koja im je neophodna.\nZa bilo koju intervenciju na prostoru Topovskih šupa investitor je morao da se obrati Zavodu za zaštitu spomenika, pošto kompleks uživa takozvanu prethodnu zaštitu. Ona je u maju prošle godine produžena na još tri godine, što zakon o kulturnim dobrima dozvoljava, ističu u Zavodu. U međuvremenu, ova gradska institucija pokrenula je proceduru da se Topovske šupe proglase spomenikom kulture, što bi značilo da ne mogu da se poruše.\n– Za gradnju na Autokomandi obratio nam se Sekretarijat za urbanizam prošle i pretprošle godine sa zahtevom za izdavanje lokacijskih uslova za izgradnju trgovinskog objekta, šoping mola. Da bismo dozvolili da se oba objekta premeste na drugu lokaciju u neposrednoj blizini, gde bi se napravio memorijal, neophodno je da imamo saglasnost Nacionalnog saveta romske nacionalne manjine. To važi i za Savez jevrejskih opština Srbije. Ukoliko se oni dogovore, što do sada u jevrejskoj zajednici nisu uradili, mora da se uradi projekat i zdanja rekonstruišu tako da im se vrati autentični izgled – kažu u gradskom Zavodu za zaštitu spomenika kulture.\nTopovske šupe izazvale su brojne nesuglasice u jevrejskoj zajednici, a kako se vidi iz dokumentacije u koju je „Politika” imala uvid, nuđena su različita rešenja: od toga da se deo objekta logora sruši, do toga da se izmesti i da se formira poseban memorijalni centar. Prema toj dokumentaciji, Jevrejska opština Beograd u decembru 2016. godine obavestila je preduzeće „Autokomanda” d. o. o., koje je „Delta” kupila 2005. godine, čime je postala vlasnik 3,3 hektara na ovoj lokaciji, da su saglasni sa izgradnjom novog spomen-obeležja „Topovske šupe”, što je podrazumevalo delimično uklanjanje postojećeg i ponovnu upotrebu dela objekta. U opisu se navodi da bi se novo spomen-obeležje, u obliku zida sa fontanom, nalazilo paralelno sa objektom šoping mola. Prethodno su predstavnici jevrejske zajednice odbili rešenje izraelskog arhitekte Amija Mura, prema kojem bi zid objekta bio ugrađen u šoping mol. U međuvremenu, novo rukovodstvo dobili su i Savez jevrejskih opština Srbije – predsednik je postao Robert Sabadoš, i Jevrejska opština Beograd, na čije je čelo izabran Danilo Medić. Zavod za zaštitu spomenika kulture obraća se SJOS-u u oktobru 2017. tražeći da dostave definisan stav o očuvanju i tretmanu dva postojeća objekta koja su bila u funkciji logora, kao i o očuvanju i izmeštanju dela spomen-obeležja. Početkom novembra SJOS dostavlja Zavodu i kompaniji „Delta holding” stav da su uslovno saglasni da se objekat i zid na parceli koju je kupila kompanija „Delta holding” izmeste na drugi plac, koji pripada Beogradu i da se na taj način formira Memorijalni centar. Oba dopisa potpisao je u svojstvu potpredsednika Saveza Danilo Medić, s tim što se u dopisu „Delta holdingu” precizira i da bi memorijalni centar „Topovske šupe” bio potpuno odvojena celina. Zavodu je dopis poslao i predsednik SJOS-a Robert Sabadoš, navodeći da Savez smatra da dva postojeća objekta treba da se očuvaju i odvoje od svakog budućeg objekta koji se bude gradio na toj lokaciji. Posle toga, u januaru 2018. godine, Zavodu za zaštitu spomenika kulture poslat je dopis u kojem se navodi da je Savez saglasan sa planiranom izgradnjom šoping mola „Delta planet”, kao i sa izmeštanjem očuvanog logorskog objekta i njegovom interpolacijom i integracijom u budući trgovinski objekat, dok nisu saglasni sa uklanjanjem drugog logorskog objekta koji je na drugoj parceli i nalazi se na trasi budućeg saobraćajnog rešenja unutrašnjeg magistralnog prstena. Ovaj dopis potpisao je Danilo Medić, u svojstvu potpredsednika SJOS-a.\nIz dokumenata se vidi da je „Delta” bila otvorena da prihvati svako rešenje sa kojim bi se saglasila jevrejska zajednica, a juče su iz ove kompanije potvrdili da „Delta” nije odustala od namere da na placu na Autokomandi sagradi šoping-mol „Delta planet”. Kako se navodi u pisanim odgovorima „Politici”, kompanija Miroslava Miškovića spremna je da počne da gradi čim dobije neophodne građevinske dozvole.\n„Jedan objekat kompleksa nalazi se na obodu naše parcele, a na dostojnom obeležavanju mesta nekadašnjeg sabirnog logora radimo još od kako razmišljamo o podizanju tržnog centra. Veliku podršku u tome daje nam čuveni arhitekta Ami Mur, projektant budućeg šoping-mola i pripadnik jevrejskog naroda, koji se sa posebnom pažnjom i emocijom posvetio idejnom rešenju kompleksa. Ovaj deo lokacije dugo je bio zapušten i daleko od onog pijeteta koji zaslužuju nedužne nacističke žrtve. Mi razgovaramo sa svim predstavnicima jevrejske zajednice u Srbiji i zajedno sa njima nalazimo rešenje da Topovske šupe dobiju adekvatno spomen-obeležje, i po svom izgledu, ali i po pristupačnosti sugrađanima, od kojih mnogi i ne znaju gde se ova, pomalo zabačena lokacija, nalazi”, ističu u „Delti”.\nTagovi: Genocide Holocaust Pokolj TopovskeŠume Zločin Genocid Jadovno Topovske šume


Beograd, 18. septembar 2020.\nPotpredsednica Vlade Republike Srbije i predsednica Koordinacionog tela za rodnu ravnopravnost Zorana Mihajlović izjavila je danas da platni jaz između muškaraca i žena u Srbiji iznosi u proseku od 11 do 16 odsto u korist muškaraca.\nMihajlović je, povodom Međunarodnog dana jednakih zarada, koji se ove godine prvi put obeležava u svetu, predočila da je evropski prosek 16,3 odsto, dok globalno on iznosi 23 odsto.\nOna je podsetila na to da su žene u Srbiji dvostruko više angažovane u neplaćenim kućnim poslovima, brizi o domaćinstvu i drugim članovima porodice.\nUradili smo prvu ekonomsku analizu neplaćenih poslova i došli do podatka da bi žene, kada bi se tim poslovima pridodala ekonomska vrednost, zarađivale 546 evra za njihovo obavljanje, navela je potpredsednica Vlade.\nPrema njenim rečima, epidemija koronavirusa je dodatno ukazala na to koliki teret žene preuzimaju na sebe - od brige o domaćinstvu, do rada u manje plaćenim oblastima kao što su prehrambena i tekstilna industrija, službe socijalne i zdravstvene zaštite, dok ih u najplaćenijim sektorima poput IT industrije ima malo.\nPotpredsednica Vlade je objasnila da razlog za manju aktivnost žena na tržištu rada leži upravo u obavljanju ovih neplaćenih poslova kod kuće.\nMihajlović je navela podatak da čak 96 odsto žena kao razlog za skraćeno radno vreme navodi brigu o članovima porodice, u odnosu na četiri odsto muškaraca.\nŽenama je teže da usklade privatne i poslovne obaveze, a o slobodnom vremenu za sebe da ne govorimo. To su patrijarhalni obrasci koje moramo da menjamo, zaključila je ona.


Žestoka tuča navijača i fudbalera – repriza Maksimira i Marakane /video/ - Sputnjik Srbija\n© Foto : Skrinšot / Twitter CatalunyaFutbol\n17:47 14.04.2021 (osveženo 18:55 14.04.2021) Preuzmite kraći link\nBogdan je pred Džordanom ponovio „srpske dvocevke“ /video/\nMeč treće katalonske lige je obeležila nezabeležena tuča fudbalera i navijača, koja je pretila da eskalira u veliku tragediju.\nIncident je započeo kada su po jedan igrač ekipa Bon Pastor i Karmelo dobili crvene kartone zbog međusobnog sukoba nakon sudijskog prekida meča.\nFudbaler Bon Pastora je uleteo ramenom namerno u rivala, što je izazvalo revolt navijača i upad desetina ljudi na teren, posle čega se više nije znalo ko koga i zbog čega tuče.\nNa stadionu nije bilo pripadnika obezbeđenja, igrači i navijači su se jurili po terenu sa željom da se krvnički obračunaju.\n❌ESTO NO ES FÚTBOL❌ pic.twitter.com/ZEzR2YILmT\n— CatalunyaFutbol (@CatalunyaFtbl) April 10, 2021\nSve što se dogodilo je podsetilo na, na primer čuvenu utakmicu između zagrebačkog Dinama i Crvene zvezde na Maksimiru 1990. godine, koju je obeležio Zvonimir Boban, hrvatski fudbaler, nasrtajem čak i na pripadnika policije.\nOpšti haos je nastao i deset godina kasnije u večitom derbiju Crvene zvezde i Partizana, kada su na udaru navijača bili i igrači.\n► Srbin je „mašinovođa“ Lokomotive koja tutnji Rusijom!\nfudbalska utakmica, Španija, tuča


Fatma do polufinala u Moskvi // Međunarodna scena (ATP, WTA, juniori) // Teniski Savez Srbije\nFatma do polufinala u Moskvi\nDatum objave: 08.01.2018. // Kategorija: Međunarodna scena (ATP, WTA, juniori)\nPočetak 2018. za mnoge je bio u znaku odmora i slavlja, za mlade teniske snage Srbije bio je radan. Prvog dana jaunara 2018. mladi teniseri naše zemlje izašli su na teren i započeli takmičenje u Moskvi na turniru iz kalendara Tennis Europe u konkurenciji do 14 godina.\nU konkurenciji devojčica na Božićnom turniru u glavnom gradu Rusije predstavljala nas je Dvoranska šampionka Srbije (do 14) za 2018. Fatma Idrizović koja je na ovom takmičenju stigla do polufinala. U borbi za plasman u finale Fatma je izgubila od petog nosioca, Kanađanke Daše Plekhanove 5:7, 3:6.\nKod dečaka na Božićnom turniru održanom u Akademiji Aleksandra Ostrovskog u Moskvi boje Srbije branili su Branko Đurić, Nikola Zekić i Luka Jovanović. Vicešampion Srbije Dvoranskog prvenstva 2018. u konkurenciji do 14 Zekć izgubio je u drugom kolu od trećeg nosioca, Kipranina Konstantinosa Košisa 4:6, 3:6. Polufinalista Dvoranskog prvenstva iz Kruševca Đurić u Moskvi je zaustavljen u osmini finala od 6. nosioca, Rusa Nikite Bočkareva 2:6, 1:6. Najbolji plasman u Moskvi od predstavnika Srbije u muškoj konkurenciji ostvario je aktuelni šampion Srbije (dvoranvski do 14) Luka Jovanović koji je zaustavljen u četvrtfinalu od Francuza, imenjaka Luke Van Ašea 1:6, 2:6.


Zvanična internet prezentacija opštine Odžaci - Povezivanje opštine Odžaci i opštine Cerkvenjak u Sloveniji\nO boravku predstavnika srpskih opština u Sloveniji izvestile su “Štajerske novice” iz Maribora.\nZahvaljujući Božidaru Driniću iz Zrenjanina i Radu Bakračeviću iz Maribora povezano je 12 srpskih i 12 slovenačkih opština. Prihvatajući inicijativu o uspostavljanju privrednih veza koje su pokrenule agencije “Agrar press” iz Zrenjanina i “Štajerske novice” iz Maribora, “Listine o nameri saradnje” potpisali su 28. avgusta predstavnici još četiri lokalne samouprave Slovenije i Srbije.\nZajedničko opredeljenje Vlada Republike Srbije i Republike Slovenije, da se na osnovu jedinstvenih odluka pokrenu aktivnosti ka tešnjem povezivanju privrednih subjekata dve zemlje, na najupečatljiviji način potvrdili su župani i predsednici opština iz nekoliko lokalnih samouprava Slovenije i Srbije.\nPovelje o namerama uspostavljanja privredne saradnje potpisali su 28. avgusta 2018. godine u opštini Veržej predsednik opštine Veržej, Slavko Petovar i zamenica predsednika opštine Sečanj, Ljiljana Kitić. Istog dana su Povelju o saradnji potpisali Marjan Žmavc, predsednik slovenačke opštine Cerkvenjak i Latinka Vasiljković, predsednica opštine Odžaci.\nOvo je nastavak izuzetno uspešne aktivnosti na uspostavljanju kontakata dva naroda koji su prepoznali širok spektar zajedničkih mogućnosti u ostvarivanju privrednih rezultata.\nSlične povelje do sada su, za poslednje dve godine, u organizaciji magazina “Agrar” iz Zrenjanina i revije “Štajerske novice” iz Maribora potpisale opštine Nova Crnja i Radenci, Novi Kneževac i Beltinci, Čoka i Črenšovci, Irig i Ormož, Kovin i Cankova, Petrovac na Mlavi i Puconci, Vrbas i Moravske Toplice, kao i Bečej i Murska Sobota, dok su predsednici opština Srbobran i Grad takođe svojim potpisima pokrenuli saradnju.\nPotpisivanjem Povelje o saradnji predstavnici srpskih i slovenačkih opština se dobrovoljno i u duhu sveopšte saradnje obavezuju na neposredno i dugoročno povezivanje, proširenje i unapređenje saradnje u oblasti privrede i ekonomskog razvoja, poljoprivrede, trgovine i turizma, kulture, prosvete i sporta, te razmenu iskustava u radu sa drugim oblastima koje bi bile od zajedničkog interesa.\nSvečanost su uveličali i gosti slovenačkih opština kao i delegacije vojvođanskih lokalnih samouprava grada Sombora i opštine Nova Crnja koje su prve uspostavile saradnju na ovim osnovama sa poznatim slovenačkim turističkim krajem Radenci u kojem se puni poznata mineralna voda “Radenska” pod zaštitnim znakom “Tri srca”.\nDelegacija opštine Odžaci boravila je od 27. do 30. avgusta u Sloveniji na poziv prvog čoveka opštine Cerkvenjak, Marjana Žmavca. U delegaciji su pored predsednice opštine Latinke Vasiljković, bili i pomoćnici predsednice opštine Andrija Hajdu i Milorad Stanišić, kao i predstavnici zemljoradničkih zadruga i poljoprivrednici iz opštine Odžaci.\nTokom trodnevne posete, prisustvovali su stručnim savetovanjima i obišli nekoliko značajnih privrednih subjekata u Sloveniji, kao i 56. Međunarodni sajam poljoprivrede u Gornjoj Radgoni i Privrednu komoru Murska Sobota gde ih je dočekao direktor Robert Grah.\nOpština Cerkvenjak se nalazi u slovenačkom delu Štajerske i jedna je od opština Podravske regije. Područje opštine pripada oblasti središnjih Slovenskih Gorica, kraju poznatom po vinogradarstvu i proizvodnji vina.


Brnabić: Rekonstrukcija Vlade sačekaće stabilnija vremena | Boom93\nPremijerka Srbije Ana Brnabić izjavila je za RTS da se tokom razgovora sa predsednikom Aleksandrom Vučićem dodatkla teme rekonstrukcije Vlade, ali da će ona sačekati stabilnija vremena na Kosovu. Situacija je sve teža, i sve teže je očuvati mir i stabilnost, rekla je premijerka.\nBrnabić je za RTS rekla da su predsednik Vučić i ona tokom današnjeg sastanka zaključili da u ovom trenutku postoje preča posla od rekonstrukcije Vlade.\n“Nacionalno jedinstvo je ključno, realno smo u teškoj situaciji. Dobro je da imamo predsednika koji razmišlja hladne glave. Rekonstrukcija Vlade sačekaće stabilnija vremena na Kosovu i Metohiji. Funkcionišemo kao tim, i taj tim mora biti spremniji nego ikada”, istakla je Brnabić.\nPremijerka je rekla i da su rezultati Vlade u prvom kvartalu dobri – u budžetu je ostvaren suficit, a rast BDP-a je oko 3,9 odsto. Nastavak tog dobrog trenda, kako je navela, obećava da će biti dodatnog povećanja plata i penzija do kraja godine.\nOno što je, međutim, brine je regionalna stabilnost jer od nje, kako kaže, zavisi ekonomija Srbije.\nDodala je i da je razočarana izostankom reagovanja stranih partnera Srbije na događaje na Kosovu, kao i da Vučića „nikad do sada nije videla toliko razočaranog“ zbog toga.\nPremijerka ističe da je situacija teška, i da je sve teže očuvati mir, stabilnost i racionalni pristup Srbije kada Priština ne poštovuje postignute dogovore, “čak i na temu najprostijih stvari”.\nSrbija je spremna za dijalog, poručuje predsednica Vlade, ali dodaje i da očekuje da se nakon pet godina, Briselski sporazum u potpunosti implementira i da EU izvrši pritisak na Prištinu da se taj sporazum sprovede.\n“Predsednik vodi razgovore sa EU i SAD šta dalje možemo da očekujemo na Kosovu. Srbija neće odustati od svojih nacionalnih interesa”, istakla je premijerka.\nNavela je i da Kosovo ne može da nastupa kao država na samitu u Sofiji, i podsetila je da Evropska komisija nastupa statusno neutralno, kao i da pet članica EU ne priznaje samoproglašenu nezavisnost pokrajine.\nPodsetimo, predsednik Vučić i premijerka Brnabić razgovarali su ranije danas u Predsedništvu Srbije o Kosovu, ekonomiji i rekonstrukciji Vlade Srbije.\nGrađani Niša protestovali zbog ustupanja aerodroma državi


Autorizovana Cisco obuka u Beogradu\nAutorizovana Cisco obuka u Beogradu – Personal magazin\nSaradnjom lokalne Cisco kancelarije, preduzeća Fast Lane i kompanije COM-4T od sada je i na teritoriji Srbije dostupan kompletan portfolio autorizovanih Cisco obuka, uključujući i obuke za ekspertski nivo. Uz…\nSaradnjom lokalne Cisco kancelarije, preduzeća Fast Lane i kompanije COM-4T od sada je i na teritoriji Srbije dostupan kompletan portfolio autorizovanih Cisco obuka, uključujući i obuke za ekspertski nivo. Uz znatno niže troškove i pojednostavljeno zakazivanje moguće je prisustvovati treninzima o najmodernijim tehnologijama, posebno u oblasti bezbednosti (Security) i objedinjenih komunikacija (Unified Communications).\nU skladu sa novom Cisco sistematizacijom obuka i sertifikacija ističe se mogućnost sticanja novih CCNA sertifikata: VOICE, SECURITY i WIRELESS. A u maju počinju prvi kursevi za CCNA VOICE obuku. Ovog proleća je kompanija COM-4T obezbedila i posebne cene za CCNA paket kurseva (ICND1 i ICND2) koje kreću od samo 999 evra.\nAutorizovana Cisco obuka u Beogradu was last modified: May 5th, 2009 by Redakcija


Stenice napale američku podmornicu „Konektikat“ - Sputnjik Srbija\n19:53 14 April 2021\nStenice napale američku podmornicu „Konektikat“\n14:40 11.03.2021 (osveženo 14:43 11.03.2021) Preuzmite kraći link\nAmeričku nuklearnu podmornicu „Konektikat“ su napale stenice, piše portal „Nejvi tajms“. Prema informacijama medija, insekti su ušle u podmornicu još u martu prošle godine, tokom vežbi „ICEX-2020“ u Severnom ledenom okeanu.\nPosada je bezuspešno pokušavala nekoliko meseci da otruje „krvopije“.\n„Stenice su bukvalno ujedale vojnike dok su spavali“, rekao je jedan mornar.\nUprkos žalbama mornara, zvanični zahtev je poslat inspekciji u decembru, a dezinfekcija je počela tek u februaru ove godine. Prema rečima jednog od članova posade, komanda u početku nije verovala podmorničarima zbog „nedostatka dokaza“.\nNeki mornari su, zbog najezde insekata, morali da spavaju na stolicama i podu, zbog čega je posada bila „neispavana i umorna, što je ugrožavalo borbenu sposobnost podmornice“.\nPodmornica je sada dezinfikovana specijalnim supstancama, ali mornari se plaše da će se stenice vratiti.\nŠta su ciljevi američke ratne mornarice za narednu deceniju\namerička vojna mornarica, insekti, stenice, podmornica